Σημαντική ανακοίνωση νομικού περιεχομένου

|

52007PC0650

Πρόταση αποφαση-πλαισιο του Συμβουλιου σχετικά με την τροποποίηση της απόφασης-πλαισίου 2002/475/ΔΕΥ για την καταπολέμηση της τρομοκρατίας {SEC(2007) 1424} {SEC(2007) 1425}  /* COM/2007/0650 τελικό - CNS 2007/0236 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 6.11.2007COM(2007) 650 τελικό2007/0236 (CNS)ΠρότασηΑΠΟΦΑΣΗ-ΠΛΑΙΣΙΟ ΤΟΥ ΣΥΜΒΟΥΛΙΟΥσχετικά με την τροποποίηση της απόφασης-πλαισίου 2002/475/ΔΕΥ για την καταπολέμηση της τρομοκρατίας(υποβληθείσα από την Επιτροπή) { SEC(2007) 1424}{SEC(2007) 1425}ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης110-  Αιτιολόγηση και στόχοι της πρότασηςΗ τρομοκρατία αποτελεί μια από τις σοβαρότερες απειλές της δημοκρατίας, της ελεύθερης άσκησης των ανθρωπίνων δικαιωμάτων και της οικονομικής και κοινωνικής ανάπτυξης.Η Ευρωπαϊκή Ένωση, στο πλαίσιο της συνθήκης για την Ευρωπαϊκή Ένωση, έθεσε ως στόχο τη διασφάλιση υψηλού επιπέδου ασφάλειας για τους πολίτες σε ένα χώρο ελευθερίας, ασφάλειας και δικαιοσύνης. Έχει ζωτική σημασία τα κράτη μέλη της Ευρωπαϊκής Ένωσης να διαθέτουν αποτελεσματικές ποινικές νομοθεσίες για την επίτευξη του στόχου αυτού στο πλαίσιο της καταπολέμησης της τρομοκρατίας. Είναι επίσης απαραίτητο να ληφθούν μέτρα για την ενίσχυση της διεθνούς συνεργασίας στον τομέα αυτό.Οι σύγχρονες τεχνολογίες στον τομέα της πληροφορίας και της επικοινωνίας διαδραματίζουν σημαντικό ρόλο στη διάδοση της τρομοκρατικής απειλής. Ειδικότερα το Διαδίκτυο είναι φθηνό, γρήγορο, εύκολα προσβάσιμο και σχεδόν παγκόσμιας εμβέλειας. Όλα αυτά τα πλεονεκτήματα, που εκτιμώνται ιδιαίτερα από τους πολίτες οι οποίοι σέβονται τους νόμους και επωφελούνται καθημερινά από το Διαδίκτυο, δυστυχώς τα εκμεταλλεύονται εξίσου και οι τρομοκράτες. Αυτοί οι τελευταίοι χρησιμοποιούν το Διαδίκτυο για να διαδώσουν την προπαγάνδα τους με στόχο την κινητοποίηση και τη στρατολόγηση, καθώς και οδηγίες χρήσης και εγχειρίδια σε ηλεκτρονική μορφή που προορίζονται για την εκπαίδευση τρομοκρατών ή το σχεδιασμό επιθέσεων, που απευθύνονται σε υποστηρικτές τόσο υπάρχοντες όσο και δυνητικούς.Το Διαδίκτυο αποτελεί κατά τον τρόπο αυτό μια από τις βασικές δυνάμεις πυροδότησης διαδικασιών ριζοσπαστικοποίησης και στρατολόγησης, καθώς επίσης χρησιμεύει ως πηγή πληροφοριών σχετικά με τα τρομοκρατικά μέσα και μεθόδους, λειτουργώντας κατά τον τρόπο αυτό ως «εικονικό στρατόπεδο εκπαίδευσης». Η διάδοση της προπαγάνδας και της τεχνογνωσίας των τρομοκρατών μέσω του Διαδικτύου συμπληρώνει και ενισχύει την παραδοσιακή ιδεολογική χειραγώγηση και εκπαίδευση και συμβάλει στην ανάπτυξη ενός ισχυρότερου και ευρύτερου δικτύου ενεργών τρομοκρατών και υποστηρικτών.Η πρόληψη μιας τέτοιας αυξανόμενης απειλής αποτελεί πολιτική προτεραιότητα. Η ΕΕ πρέπει να καταπολεμήσει τη σύγχρονη τρομοκρατία και το νέο τρόπο λειτουργίας της με την ίδια αποφασιστικότητα και δυναμισμό που επέδειξε για την καταπολέμηση της παραδοσιακής τρομοκρατίας. Η παρούσα πρόταση ενημερώνει την απόφαση-πλαίσιο για την καταπολέμηση της τρομοκρατίας [ΕΕ L 164, 22.6.2002, σ. 3–7] και την ευθυγραμμίζει με τη σύμβαση του Συμβουλίου της Ευρώπης για την πρόληψη της τρομοκρατίας, περιλαμβάνοντας στην έννοια της τρομοκρατίας τη δημόσια πρόκληση για τέλεση τρομοκρατικών αξιόποινων πράξεων καθώς και τη στρατολόγηση και εκπαίδευση τρομοκρατών.Είναι σημαντικό να περιληφθούν τα εγκλήματα αυτά και στην απόφαση-πλαίσιο για την καταπολέμηση της τρομοκρατίας, ιδίως για τους ακόλουθους λόγους:- υπάρχουν τα πλεονεκτήματα ενός πιο ολοκληρωμένου θεσμικού πλαισίου της Ευρωπαϊκής Ένωσης (ιδίως: έλλειψη μακροχρόνιων διαδικασιών υπογραφής και επικύρωσης, όπως για τις συμβάσεις του Συμβουλίου της Ευρώπης, εφαρμογή κατάλληλων μηχανισμών παρακολούθησης, κοινή ερμηνεία από το Δικαστήριο)·- η απόφαση-πλαίσιο προβλέπει ένα ειδικό νομικό καθεστώς, ιδίως όσον αφορά το είδος και το επίπεδο των ποινικών κυρώσεων, καθώς και τους υποχρεωτικούς κανόνες δικαιοδοσίας που θα εφαρμόζονται επίσης στις νεοσυσταθείσες αξιόποινες πράξεις·- η απόφαση-πλαίσιο αποτελεί βασικό μέσο της αντιτρομοκρατικής πολιτικής της ΕΕ: κατά συνέπεια, η ρητή ενσωμάτωση των ειδικών αυτών προπαρασκευαστικών πράξεων προωθεί τους μηχανισμούς συνεργασίας της Ευρωπαϊκής Ένωσης που αναφέρονται στην απόφαση-πλαίσιο.Η προστιθέμενη αξία της ενσωμάτωσης της δημόσιας πρόκλησης για τέλεση τρομοκρατικών εγκλημάτων, καθώς και της στρατολόγησης και εκπαίδευσης τρομοκρατών, στην έννοια της τρομοκρατίας της ΕΕ, αναλύεται λεπτομερέστερα στην αξιολόγηση επιπτώσεων.Η απόφαση-πλαίσιο για την καταπολέμηση της τρομοκρατίας εφαρμόζεται επίσης σε συμπεριφορές που μπορούν να συμβάλουν σε πράξεις τρομοκρατίας σε τρίτες χώρες, πράγμα που αντικατοπτρίζει τη δέσμευση της Επιτροπής για την καταπολέμηση της τρομοκρατίας, τόσο σε επίπεδο Ευρωπαϊκής Ένωσης όσο και σε παγκόσμιο επίπεδο, Η παρούσα πρόταση διατηρεί την προσέγγιση αυτή και υπογραμμίζει τη σημασία της διεθνούς συνεργασίας στο πλαίσιο των υπαρχόντων οργανώσεων και μηχανισμών συνεργασίας.Η Ευρωπαϊκή Ένωση και τα κράτη μέλη της βασίζονται στο σεβασμό των ανθρωπίνων δικαιωμάτων, των θεμελιωδών ελευθεριών, της εγγύησης της αξιοπρέπειας του ανθρώπου, καθώς και της προστασίας των δικαιωμάτων αυτών, όσον αφορά τόσο τα άτομα όσο και τους θεσμούς.120-  Γενικό πλαίσιοΕυρωπαϊκή ΈνωσηΗ απόφαση-πλαίσιο για την καταπολέμηση της τρομοκρατίας προσεγγίζει τους ορισμούς των τρομοκρατικών εγκλημάτων σε όλα τα κράτη μέλη και διασφαλίζει ότι οι ποινές και οι κυρώσεις που αντιστοιχούν στη σοβαρότητα των εγκλημάτων αυτών θα προβλέπονται τόσο έναντι φυσικών προσώπων όσο και έναντι νομικών προσώπων τα οποία διαπράττουν τέτοιου είδους εγκλήματα ή έχουν σχετική ευθύνη. Διευκρινίζει τις περιπτώσεις για τις οποίες τα κράτη μέλη οφείλουν να θεμελιώσουν τη δικαιοδοσία τους έναντι τρομοκρατικών εγκλημάτων, ώστε να μπορεί να γίνει αποτελεσματικά η δίωξή τους και προβλέπει ειδικά μέτρα σχετικά με την παροχή προστασίας και συνδρομής στα θύματα τρομοκρατικών εγκλημάτων, λαμβανομένης υπόψη της τρωτότητάς τους.Η πρώτη έκθεση αξιολόγησης της Επιτροπής σχετικά με την εφαρμογή της απόφασης-πλαισίου για την καταπολέμηση της τρομοκρατίας [COM(2004)409 τελικό της 08.06.2004] και το έγγραφο εργασίας των υπηρεσιών της Επιτροπής SEC(2004) 688 της 08.06.2004] έκαναν απολογισμό της κατάστασης προόδου, την εποχή εκείνη, της εφαρμογής σε εθνικό επίπεδο. Μια δεύτερη έκθεση αξιολόγησης της Επιτροπής, που εκδόθηκε κατά την ίδια χρονική στιγμή με την παρούσα πρόταση, ενημερώνει την εκτίμηση σχετικά με τα κράτη μέλη που αξιολογήθηκαν βάσει της προηγούμενης έκθεσης και προβαίνει σε πλήρη και εξ αρχής αξιολόγηση της εφαρμογής στα κράτη μέλη που αξιολογούνται για πρώτη φορά. Οι δύο εκθέσεις μαρτυρούν το επίπεδο εναρμόνισης που επιτεύχθηκε στο πλαίσιο της Ένωσης μετά την έκδοση της οδηγίας-πλαισίου για την καταπολέμηση της τρομοκρατίας και παρέχουν τις κατάλληλες ερμηνευτικές κατευθυντήριες γραμμές, καθώς και μια αξιόπιστη επισκόπηση της νομοθεσίας κατά της τρομοκρατίας στα κράτη μέλη.Στο πλαίσιο του προγράμματος της Χάγης, το Ευρωπαϊκό Συμβούλιο υπογράμμισε ότι, για την πρόληψη και την αποτελεσματική καταπολέμηση της τρομοκρατίας, με πλήρη τήρηση των θεμελιωδών δικαιωμάτων, τα κράτη μέλη δεν θα πρέπει να περιοριστούν στο να διατηρήσουν τη δική τους ασφάλεια, αλλά πρέπει επίσης να στοχεύσουν στην ασφάλεια της Ένωσης στο σύνολό της.Στο πλαίσιο της στρατηγικής και του σχεδίου δράσης της ΕΕ για την καταπολέμηση της ριζοσπαστικοποίησης και της στρατολόγησης τρομοκρατών, που θεσπίστηκε από το Συμβούλιο ΔΕΥ του Δεκεμβρίου 2005, η ΕΕ αποφάνθηκε υπέρ μέτρων που προορίζονται για την καταπολέμηση της χρήσης του Διαδικτύου για τρομοκρατικούς σκοπούς, υπογραμμίζοντας επίσης ότι οι δραστηριότητες των κρατών μελών θα πρέπει να συνοδεύονται από δράσεις σε επίπεδο ΕΕ.Στα συμπεράσματά του της 15ης και 16ης Ιουνίου 2006, το Ευρωπαϊκό Συμβούλιο κάλεσε ρητά το Συμβούλιο και την Επιτροπή να λάβουν μέτρα για την καταπολέμηση της αθέμιτης χρήσης του Διαδικτύου για τρομοκρατικούς σκοπούς, τηρουμένων των θεμελιωδών δικαιωμάτων και αρχών.Διεθνές επίπεδοΗ Σύμβαση του Συμβουλίου της Ευρώπης για την πρόληψη της τρομοκρατίας (Βαρσοβία, 16 Μαΐου 2005) επιβάλει στα κράτη μέρη της Σύμβασης να διασφαλίσουν ότι η δημόσια πρόκληση για τέλεση τρομοκρατικού εγκλήματος καθώς και της στρατολόγησης και εκπαίδευσης τρομοκρατών θα καταστούν αξιόποινα αδικήματα.Εξάλλου, το ψήφισμα αριθ. 1624 του Συμβουλίου Ασφαλείας των Ηνωμένων Εθνών (14 Σεπτεμβρίου 2005) και η «Παγκόσμια Αντιτρομοκρατική Στρατηγική για τα Ηνωμένα Έθνη» (8 Σεπτεμβρίου 2006) είναι ιδιαίτερα πρόσφορα. Η Διάσκεψη κορυφής της ομάδας των 8 (Αγία Πετρούπολη, Ρωσική Ομοσπονδία, 16 Ιουλίου 2006) και η απόφαση αριθ. 7/06 με τίτλο «Καταπολέμηση της χρήσης του Διαδικτύου για τρομοκρατικούς σκοπούς» του Υπουργικού Συμβουλίου του ΟΟΣΑ (5 Δεκεμβρίου 2006), πρέπει επίσης να ληφθούν υπόψη.130-  Ισχύουσες διατάξεις στον τομέα της πρότασηςΤο άρθρο 4 της απόφασης-πλαισίου για την καταπολέμηση της τρομοκρατίας, προβλέπει ότι η ηθική αυτουργία, η συνέργεια και η απόπειρα τρομοκρατικών εγκλημάτων θα πρέπει να καταστούν αξιόποινες εκ μέρους των κρατών μελών. Το άρθρο 2 της ίδιας απόφασης ζητά από τα κράτη μέλη να λάβουν τα αναγκαία μέτρα ώστε να επισύρουν ποινή η διεύθυνση τρομοκρατικής ομάδας και η συμμετοχή στις δραστηριότητες τρομοκρατικής ομάδας. Πάντως, οι διατάξεις αυτές δεν καλύπτουν ρητά τη διάδοση τρομοκρατικής προπαγάνδας και τεχνογνωσίας, ιδίως μέσω του Διαδικτύου.Τα άρθρα 5 έως 7 της Σύμβασης του Συμβουλίου της Ευρώπης για την πρόληψη της τρομοκρατίας επιβάλλουν στα κράτη μέρη της Σύμβασης να λάβουν τα αναγκαία μέτρα ώστε να καταστεί αξιόποινη η δημόσια πρόκληση για τέλεση τρομοκρατικών εγκλημάτων καθώς και η στρατολόγηση και εκπαίδευση τρομοκρατών, όταν διαπράττονται παρανόμως και εκ προθέσεως (άρθρα 5 έως 7). Το άρθρο 9 επιβάλλει εξάλλου στα εν λόγω κράτη να καθορίσουν συναφείς αξιόποινες πράξεις με εκείνες που αναφέρονται στα άρθρα 5 έως 7.140-  Συνοχή με τις άλλες πολιτικές και στόχους της ΈνωσηςΗ πρόταση συμφωνεί με τη στρατηγική και το σχέδιο δράσης της ΕΕ σχετικά με τη ριζοσπαστικοποίηση και στρατολόγηση τρομοκρατών, ενημερώνει και συμπληρώνει το αντιτρομοκρατικό νομικό πλαίσιο της ΕΕ και τηρεί τον Χάρτη θεμελιωδών δικαιωμάτων της Ευρωπαϊκής Ένωσης [ΕΕ C 364, 18.12.2000, σ.1].Τα αντιτρομοκρατικά μέτρα πρέπει παράλληλα να εγγυώνται την προστασία των δικαιωμάτων του ανθρώπου και των θεμελιωδών ελευθεριών. Η παρούσα πρόταση εξετάζει ζητήματα που βρίσκονται στα όρια μεταξύ της νόμιμης άσκησης ελευθεριών, όπως η ελευθερία έκφρασης, του συνεταιρίζεσθαι ή του θρησκεύματος και εγκληματικής συμπεριφοράς. Κατά συνέπεια, δόθηκε ιδιαίτερη προσοχή κατά την εκπόνησή της, στα δικαιώματα του ανθρώπου και τις θεμελιώδεις ελευθερίες. Ειδικότερα, οι περιορισμοί της ελευθερίας έκφρασης από τη νέα αξιόποινη πράξη που αποτελεί η δημόσια πρόκληση για τέλεση τρομοκρατικού εγκλήματος, συμφωνούν προς το άρθρο 10 της ΕΣΔΑ.2. Διαβούλευση των ενδιαφερομένων μερών και αξιολόγηση επιπτώσεων-  Διαβούλευση των ενδιαφερομένων μερών211Μέθοδοι διαβούλευσης, κύριοι τομείς-στόχοι και γενικά χαρακτηριστικά των συνομιλητώνΗ Επιτροπή δημοσίευσε τρία διαφορετικά ερωτηματολόγια το 2006: ένα ερωτηματολόγιο απευθύνθηκε προς τα κράτη μέλη στις 26 Ιουνίου 2006, ένα ερωτηματολόγιο απευθύνθηκε στις εθνικές, ευρωπαϊκές και διεθνείς ΜΚΟ που ασχολούνται με τα ανθρώπινα δικαιώματα, σε δικηγορικούς συλλόγους και συλλόγους νομικών, σε εκδοτικούς οίκους, σε ενώσεις δημοσιογράφων γραπτού τύπου, ραδιοφώνου και τηλεόρασης, σε παρέχοντες πρόσβαση στο Διαδίκτυο, σε εταιρείες τηλεπικοινωνιών και σε άλλες ενδιαφερόμενες επιχειρήσεις στις 20 Νοεμβρίου 2006, και τέλος, ένα ερωτηματολόγιο απευθύνθηκε στην Ευρωπόλ, στη Cepol και την Eurojust στις 11 Δεκεμβρίου 2006. Επίσης έγιναν συζητήσεις και συναντήσεις με τους εκπροσώπους των ευρωπαϊκών μέσων μαζικής ενημέρωσης και των παρεχόντων υπηρεσίες Διαδικτύου. Τέλος, στις 20 Μαρτίου 2007 διεξάχθηκε διάσκεψη με τους εκπροσώπους των κρατών μελών, της Ευρωπόλ, της Eurojust και της Cepol, ώστε να παρουσιαστούν τα αποτελέσματα των ερωτηματολογίων και να εξεταστούν ενδεχόμενες λύσεις για την καταπολέμηση της χρήσης του Διαδικτύου για τρομοκρατικούς σκοπούς.212Σύνοψη των απαντήσεων και τρόπος με τον οποίο ελήφθησαν υπόψηΟι απαντήσεις στα τρία ερωτηματολόγια παρουσιάζονται συνοπτικά στα παραρτήματα I, II και III της αξιολόγησης επιπτώσεων που επισυνάπτεται στην παρούσα πρόταση.Η Διάσκεψη της 20ης Μαρτίου 2007 επιβεβαίωσε ότι υπήρχε επαρκής στήριξη για να τροποποιηθεί η απόφαση-πλαίσιο για την καταπολέμηση της τρομοκρατίας ώστε να περιληφθούν σε αυτήν νέες αξιόποινες πράξεις όπως η δημόσια πρόκληση για τέλεση τρομοκρατικού εγκλήματος καθώς και η στρατολόγηση και εκπαίδευση τρομοκρατιών, περιλαμβανομένων των αξιόποινων πράξεων που διαπράττονται μέσω του Διαδικτύου, εφόσον η ποινικοποίηση δεν διαταράσσει την ισορροπία που επιτεύχθηκε στη σύμβαση του Συμβουλίου της Ευρώπης για την πρόληψη της τρομοκρατίας.Η παρούσα πρόταση απορρέει από μια ισορροπημένη προσέγγιση, που έλαβε υπόψη τις απαντήσεις στα τρία ερωτηματολόγια και τις γνώμες που εκφράστηκαν καθόλη τη διάρκεια της διαδικασίας διαβούλευσης, και η οποία στηρίζεται στη συνημμένη αξιολόγηση επιπτώσεων. Η παρούσα πρόταση προβλέπει ιδίως παράλληλες αξιόποινες πράξεις με εκείνες που προβλέφθηκαν στη Σύμβαση του Συμβουλίου της Ευρώπης για την πρόληψη της τρομοκρατίας. Κατά τον τρόπο αυτό, προβλέπει τα κατάλληλα νομικά μέτρα για την καταπολέμηση της δημόσιας πρόκλησης για τέλεση τρομοκρατικού εγκλήματος καθώς και της στρατολόγησης και εκπαίδευσης τρομοκρατών, περιλαμβανομένης της τέλεσης των εγκλημάτων αυτών μέσω Διαδικτύου. Τηρεί πλήρως τα ανθρώπινα δικαιώματα και δεν τροποποιεί το σύστημα ευθύνης των παρεχόντων υπηρεσίες όπως θεσπίστηκε από την οδηγία για το ηλεκτρονικό εμπόριο.-  Συγκέντρωση και χρήση εμπειρογνωμοσύνης229Δεν ήταν αναγκαία η προσφυγή σε εξωτερικούς εμπειρογνώμονες.230-  Αξιολόγηση επιπτώσεων1. Καμία αλλαγή πολιτικής (πράγμα το οποίο, λαμβανομένης υπόψη της ύπαρξης της Σύμβασης του Συμβουλίου της Ευρώπης για την πρόληψη της τρομοκρατίας, θα αποτελούσε συζητήσιμο «status quo»).2. Απαγόρευση για τους παρόχους υπηρεσιών Διαδικτύου να επιτρέπουν την πρόσβαση σε έγγραφα που στοχεύουν στη δημόσια πρόκληση για τέλεση τρομοκρατικών εγκλημάτων, καθώς και τη στρατολόγηση και εκπαίδευση τρομοκρατών.3. Ενίσχυση της τεχνογνωσίας και των ικανοτήτων των υπηρεσιών καταστολής έναντι της χρήσης του Διαδικτύου για τρομοκρατικούς σκοπούς (μέσω κατάλληλης κατάρτισης, υποστήριξης εμπειρογνωμόνων και παροχής αποτελεσματικού εξοπλισμού, που θα μπορούσε να χρηματοδοτηθεί από την Επιτροπή).4. Επείγουσα έκκληση προς τα κράτη μέλη να υπογράψουν και/ή να επικυρώσουν τη Σύμβαση του Συμβουλίου της Ευρώπης για την πρόληψη της τρομοκρατίας (μέσω πολιτικής δήλωσης).5. Αναθεώρηση της απόφασης-πλαισίου για την καταπολέμηση της τρομοκρατίας, προκειμένου να προβλέπονται παράλληλα εγκλήματα με τα προβλεπόμενα στη Σύμβαση του Συμβουλίου της Ευρώπης για την πρόληψη της τρομοκρατίας και την ποινικοποίηση της δημόσιας πρόκλησης για τέλεση τρομοκρατικών εγκλημάτων καθώς και της στρατολόγησης και εκπαίδευσης τρομοκρατών, περιλαμβανομένων των διαπραττόμενων μέσω Διαδικτύου.Μετά από λεπτομερή εξέταση των επιπτώσεων κάθε εναλλακτικής λύσης για την ασφάλεια, την οικονομία και τα ανθρώπινα δικαιώματα, καθώς και της στάθμισης των αντίστοιχων πλεονεκτημάτων και μειονεκτημάτων τους, απορρέει ότι ο συνδυασμός των εναλλακτικών λύσεων 5 και 3 θα αποτελούσε την αποτελεσματικότερη πολιτική για την καταπολέμηση της χρήσης του Διαδικτύου για τρομοκρατικούς σκοπούς, τηρουμένων πλήρως των ανθρωπίνων δικαιωμάτων.231Η Επιτροπή προέβη στην αξιολόγηση επιπτώσεων που προβλέπεται στο πρόγραμμα εργασίας της, που είναι διαθέσιμη στον ιστότοπο www.europa.eu.int.3. Νομικά στοιχεία της πρότασης305-  Σύνοψη της προτεινόμενης δράσηςΗ προτεινόμενη τροποποίηση της απόφασης-πλαισίου του Συμβουλίου της 13ης Ιουνίου 2002 για την καταπολέμηση της τρομοκρατίας στοχεύει στην εναρμόνιση των εθνικών διατάξεων σχετικά με τη δημόσια πρόκληση για τέλεση τρομοκρατικών εγκλημάτων, τη στρατολόγηση και την εκπαίδευση τρομοκρατών, κατά τρόπο ώστε οι συμπεριφορές αυτές να είναι αξιόποινες σε ολόκληρη την ΕΕ, περιλαμβανομένων εκείνων που διαπράττονται μέσω του Διαδικτύου, και να υπάρξουν εγγυήσεις ότι οι ισχύουσες διατάξεις σχετικά με τις ποινές, την ευθύνη των νομικών προσώπων, καθώς και τη δικαιοδοσία και την άσκηση ποινικών διώξεων έναντι τρομοκρατικών εγκλημάτων, θα εφαρμόζονται επίσης σε τέτοιους είδους συμπεριφορές.310-  Νομική βάσηΆρθρα 29, 31 παράγραφος 1 στοιχείο ε) και 34 παράγραφος 2 στοιχείο β) της συνθήκης ΕΕ.320-  Αρχή της επικουρικότηταςΣτη δράση της Ένωσης εφαρμόζεται η αρχή της επικουρικότητας.Οι στόχοι της πρότασης δεν μπορούν να πραγματοποιηθούν με ικανοποιητικό τρόπο εκ μέρους των κρατών μελών για τους ακόλουθους λόγους.Η σύγχρονη τρομοκρατία αποτελεί έντονα παγκόσμιο φαινόμενο. Η διάδοση προπαγάνδας που αποσκοπεί στην κινητοποίηση και τη στρατολόγηση, καθώς και οδηγιών χρήσεως και εγχειριδίων σε ηλεκτρονική μορφή που προορίζονται για την εκπαίδευση τρομοκρατών ή το σχεδιασμό επιθέσεων μέσω του Διαδικτύου έχει προφανώς διεθνικό και διασυνοριακό χαρακτήρα. Η απειλή είναι διεθνής· κατά συνέπεια, το ίδιο θα πρέπει να είναι και η αντιμετώπισή της, τουλάχιστον εν μέρει.Οι πολιτικές της ΕΕ για την καταπολέμηση της τρομοκρατίας καθώς και την καταπολέμηση της εγκληματικότητας στον κυβερνοχώρο δεν θα επιτύχουν τους στόχους τους παρά μόνο εάν τα κράτη μέλη συντονίσουν τις προσπάθειές τους και επιτευχθεί συνεργασία σε διεθνές επίπεδο. Οι διαφορές νομικής αντιμετώπισης στα διάφορα κράτη μέλη αποτελούν εμπόδιο στον απαιτούμενο συντονισμό των προσπαθειών σε επίπεδο ΕΕ και δυσχεραίνουν τη συνεργασία σε διεθνές επίπεδο.Η δράση της Ένωσης θα επιτρέψει την καλύτερη υλοποίηση των στόχων της πρότασης για το λόγο ή τους λόγους που αναφέρονται παρακάτω.Είναι προφανώς αναγκαίο να προσαρμοστούν στο νέο «modus operandi» των τρομοκρατών ή σημερινές συμπληρωματικές προσπάθειες για την καταπολέμηση της τρομοκρατίας, τόσο σε εθνικό επίπεδο όσο και σε επίπεδο ΕΕ. Η διεύρυνση της τρέχουσας κοινής έννοιας της τρομοκρατίας θα αποτρέψει τους τρομοκράτες να επωφεληθούν από κενά και αποκλίσεις στις εθνικές νομοθεσίες. Οι δράσεις των κατασταλτικών υπηρεσιών κατά διασυνοριακών εγκληματικών δραστηριοτήτων θα διευκολυνθούν επίσης σημαντικά Η ύπαρξη ενός κοινού πεδίου για όλα τα κράτη μέλη θα διευκολύνει επίσης τη συνεργασία σε διεθνές επίπεδο, ενισχύοντας τη θέση της ΕΕ στα διεθνή φόρουμ.Η ανάπτυξη της συνεργασίας μεταξύ υπηρεσιών καταστολής σε επίπεδο ΕΕ και σε διεθνές επίπεδο θα αυξήσει την αποτελεσματικότητα των ερευνών και των διώξεων, πράγμα που θα ενισχύσει την ασφάλεια.Κατά συνέπεια, η πρόταση συμφωνεί με την αρχή της επικουρικότητας.-  Αρχή της αναλογικότηταςΗ πρόταση τηρεί την αρχή της αναλογικότητας για το λόγο ή τους λόγους που αναφέρονται παρακάτω.Η παρούσα πρόταση δεν υπερβαίνει ό,τι είναι αναγκαίο και χρήσιμο σε επίπεδο ΕΕ. Ως απόφαση-πλαίσιο, δεσμεύει τα κράτη μέλη ως προς το επιδιωκόμενο αποτέλεσμα αλλά αφήνει στις εθνικές αρχές την επιλογή της μορφής και των μεθόδων εφαρμογής.Οι διατάξεις της οδηγίας σχετικά με το ηλεκτρονικό εμπόριο και της οδηγίας σχετικά με τη διατήρηση των δεδομένων παραμένουν αμετάβλητες, έτσι ώστε δεν υπάρχει καμία νέα υποχρέωση για τους παρόχους υπηρεσιών τηλεπικοινωνιών ή τους φορείς εκμετάλλευσης. Η πρόταση δεν επιβάλλει στις επιχειρήσεις το βάρος της θέσπισης νέων μηχανισμών συνεργασίας. Έχει μόνο ως αποτέλεσμα την αυξημένη χρήση των υπαρχόντων μηχανισμών που προβλέπονται στις οδηγίες για το ηλεκτρονικό εμπόριο και για τη διατήρηση των δεδομένων. Το έμμεσο κόστος που απορρέει από την παρούσα πρόταση περιορίζεται στο συμπληρωματικό φόρτο εργασίας για τη διεξαγωγή ερευνών που συνδέονται με τις νέες αξιόποινες πράξεις. Δεδομένου του αριθμού της κίνησης δικαστικών διαδικασιών που συνδέονται με την τρομοκρατία κάθε έτος στην ΕΕ, το κόστος αυτό δεν είναι σημαντικό.-  Επιλογή των μέσων341Προτεινόμενα μέσα: απόφαση-πλαίσιο που βασίζεται στο άρθρο 34 παράγραφος 2 σημείο β) της συνθήκης ΕΕ. Επειδή ο στόχος είναι η προσέγγιση των νομοθεσιών των κρατών μελών, τα άλλα μέσα δεν είναι κατάλληλα.4. Δημοσιονομικές επιπτώσεις409Η πρόταση δεν έχει επιπτώσεις στον προϋπολογισμό της Κοινότητας.E-140582007/0236 (CNS)ΠρότασηΑΠΟΦΑΣΗ-ΠΛΑΙΣΙΟ ΤΟΥ ΣΥΜΒΟΥΛΙΟΥσχετικά με την τροποποίηση της απόφασης-πλαισίου 2002/475/ΔΕΥ για την καταπολέμηση της τρομοκρατίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση και ιδίως το άρθρο 29 και το άρθρο 31 παράγραφος 1 στοιχείο ε) και το άρθρο 34 παράγραφος 2 στοιχείο β),την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Εκτιμώντας τα εξής:(1) Η τρομοκρατία αποτελεί μια από τις σοβαρότερες παραβιάσεις των παγκόσμιων αξιών της ανθρώπινης αξιοπρέπειας, της ελευθερίας, της ισότητας και της αλληλεγγύης, του σεβασμού των ανθρωπίνων δικαιωμάτων και των θεμελιωδών ελευθεριών, στις οποίες βασίζεται η Ευρωπαϊκή Ένωση. Αντιπροσωπεύει επίσης μια από τις σοβαρότερες προσβολές των αρχών της δημοκρατίας και του κράτους δικαίου, που είναι κοινές στα κράτη μέλη και στις οποίες βασίζεται η Ευρωπαϊκή Ένωση.(2) Η απόφαση-πλαίσιο 2002/745/ΔΕΥ του Συμβουλίου σχετικά με την καταπολέμηση της τρομοκρατίας αποτελεί τη βάση της αντιτρομοκρατικής πολιτικής της Ευρωπαϊκής Ένωσης. Η εκπόνηση ενός κοινού νομικού πλαισίου για όλα τα κράτη μέλη και ιδίως ένας εναρμονισμένος ορισμός των τρομοκρατικών εγκλημάτων, επέτρεψε την εκπόνηση και ανάπτυξη της αντιτρομοκρατικής πολιτικής της Ευρωπαϊκής Ένωσης, τηρουμένων των θεμελιωδών δικαιωμάτων και του κράτους δικαίου.(3) Τα τελευταία αυτά έτη, η τρομοκρατική απειλή αναπτύχθηκε και εξελίχθηκε γρήγορα. Το «modus operandi» των ενεργών τρομοκρατών και των υποστηρικτών τους τροποποιήθηκε, περιλαμβανομένης της αντικατάστασης των ιεραρχικά δομημένων ομάδων από ημιαυτόνομες μονάδες που έχουν μεταξύ τους σχετικά χαλαρούς δεσμούς. Οι μονάδες αυτές συνδέονται με διεθνή δίκτυα και ανατρέχουν όλο και περισσότερο στις νέες τεχνολογίες και ιδίως στο Διαδίκτυο.(4) Το Διαδίκτυο χρησιμοποιείται για να εμπνεύσει και να κινητοποιήσει τοπικά τρομοκρατικά δίκτυα και άτομα στην Ευρώπη και χρησιμοποιείται επίσης ως πηγή πληροφοριών σχετικά με τις τρομοκρατικές μεθόδους και μέσα, λειτουργώντας ως «εικονικό στρατόπεδο εκπαίδευσης». Δραστηριότητες όπως η δημόσια πρόκληση για τέλεση τρομοκρατικών εγκλημάτων και η στρατολόγηση και εκπαίδευση τρομοκρατών έχουν πολλαπλασιαστεί, με πολύ μικρό κόστος και ανάληψη ευθύνης.(5) Το Πρόγραμμα της Χάγης υπογραμμίζει ότι, για να προληφθεί και να καταπολεμηθεί αποτελεσματικά η τρομοκρατία, με πλήρη σεβασμό των θεμελιωδών δικαιωμάτων, απαιτείται από τα κράτη μέλη να μην περιοριστούν στη διατήρηση της δικής τους ασφάλειας, αλλά επίσης να εστιαστούν στην ασφάλεια της Ένωσης στο σύνολό της.(6) Το σχέδιο δράσης για την εφαρμογή του Προγράμματος της Χάγης υπογραμμίζει ότι η τρομοκρατία απαιτεί συνολική αντιμετώπιση και ότι οι προσδοκίες των πολιτών της Ένωσης δεν μπορούν να αγνοηθούν ούτε να μείνουν αναπάντητες από την Ένωση. Εξάλλου αναφέρει ότι πρέπει να δοθεί ιδιαίτερη προσοχή στις διάφορες πλευρές της πρόληψης, της προετοιμασίας και της παρέμβασης, ώστε να βελτιωθούν και ενδεχομένως να συμπληρωθούν οι ικανότητες των κρατών μελών για την καταπολέμηση της τρομοκρατίας, με επικέντρωση ιδίως στη στρατολόγηση, τη χρηματοδότηση, την ανάλυση κινδύνου, την προστασία των υποδομών ζωτικής σημασίας και τη διαχείριση των επιπτώσεων.(7) Η παρούσα πρόταση προβλέπει την ποινικοποίηση των εγκλημάτων που συνδέονται με την τρομοκρατία ώστε να συμβάλει στον γενικότερο πολιτικό στόχο που αποτελεί η πρόληψη της τρομοκρατίας μέσω της μείωσης της διάδοσης εγγράφων που δύνανται να υποκινήσουν άτομα σε τέλεση τρομοκρατικών επιθέσεων.(8) Το ψήφισμα 1624 του Συμβουλίου Ασφαλείας των Ηνωμένων Εθνών (2005) καλεί τα κράτη να εκδώσουν τα απαραίτητα και κατάλληλα μέτρα, σύμφωνα με τις υποχρεώσεις τους δυνάμει του διεθνούς δικαίου, για την εκ του νόμου απαγόρευση της υποκίνησης σε τέλεση μιας ή περισσότερων τρομοκρατικών πράξεων και για την πρόληψη μιας τέτοιας υποκίνησης. Η έκθεση του Γενικού Γραμματέα των Ηνωμένων Εθνών με τίτλο «Ενωμένοι κατά της τρομοκρατίας: συστάσεις για μια παγκόσμια αντιτρομοκρατική στρατηγική» της 27ης Απριλίου 2006, ερμηνεύει το προαναφερθέν ψήφισμα ως βάση που θα επιτρέψει την ποινικοποίηση της υποκίνησης για τη τέλεση τρομοκρατικών πράξεων και της στρατολόγησης τρομοκρατών, περιλαμβανομένης της υποκίνησης μέσω του Διαδικτύου. Η παγκόσμια αντιτρομοκρατική στρατηγική για τα Ηνωμένα Έθνη (8 Σεπτεμβρίου 2006) κηρύσσει ότι τα κράτη μέλη και ο οργανισμός Ηνωμένων Εθνών θα επιχειρήσουν να διερευνήσουν τα μέσα για το συντονισμό των προσπαθειών τόσο σε διεθνή όσο και σε περιφερειακή κλίμακα, ώστε να αντιμετωπίσουν την τρομοκρατία με όλες τις μορφές και εκδηλώσεις της στο Διαδίκτυο.(9) Η Σύμβαση του Συμβουλίου της Ευρώπης για την πρόληψη της τρομοκρατίας επιβάλει στα κράτη μέρη να ποινικοποιήσουν τη δημόσια πρόκληση για τέλεση τρομοκρατικού εγκλήματος, καθώς και τη στρατολόγηση και εκπαίδευση τρομοκρατών, όταν διαπράττονται παράνομα και εκ προθέσεως.(10) Οι ορισμοί των τρομοκρατικών εγκλημάτων, περιλαμβανομένων εκείνων που συνδέονται με τρομοκρατικές δραστηριότητες, θα πρέπει να προσεγγίσουν περισσότερο σε όλα τα κράτη μέλη, κατά τρόπο ώστε να καλύπτεται η δημόσια πρόκληση για τέλεση τρομοκρατικού εγκλήματος καθώς και η στρατολόγηση και εκπαίδευση τρομοκρατών, όταν διαπράττονται εκ προθέσεως.(11) Πρέπει να προβλεφθούν ποινές και κυρώσεις κατά των φυσικών και νομικών προσώπων που κρίνονται ένοχοι ή υπεύθυνοι δημόσιας πρόκλησης για τέλεση τρομοκρατικών εγκλημάτων, στρατολόγησης και εκπαίδευσης τρομοκρατών, όταν διαπράττονται εκ προθέσεως. Οι συμπεριφορές αυτές θα πρέπει να επισύρουν τις ίδιες ποινές σε όλα τα κράτη μέλη, είτε διαπράττονται μέσω του Διαδικτύου είτε όχι.(12) Πρέπει να θεσπιστούν συμπληρωματικοί κανόνες περί δικαιοδοσίας, ώστε να υπάρξουν εγγυήσεις ότι η δημόσια πρόκληση για τέλεση τρομοκρατικού εγκλήματος, καθώς και στη στρατολόγηση και εκπαίδευση τρομοκρατών, μπορούν να αποτελέσουν αντικείμενο αποτελεσματικών διώξεων, όταν στοχεύουν ή έχουν ως αποτέλεσμα την τέλεση τρομοκρατικού εγκλήματος που εμπίπτει στη δικαιοδοσία ενός κράτους μέλους.(13) Δεδομένου ότι οι στόχοι της προβλεπόμενης δράσης δεν μπορούν να πραγματοποιηθούν με ικανοποιητικό τρόπο μονομερώς εκ μέρους των κρατών μελών και κατά συνέπεια, λόγω της αναγκαιότητας εναρμονισμένων κανόνων σε ευρωπαϊκή κλίμακα, μπορούν να επιτευχθούν καλύτερα σε επίπεδο Ένωσης, η Ένωση μπορεί να θεσπίσει μέτρα, σύμφωνα με την αρχή της επικουρικότητας. Βάσει της αρχής της αναλογικότητας, η εν λόγω απόφαση-πλαίσιο δεν υπερβαίνει ό,τι είναι αναγκαίο για την επίτευξη των στόχων αυτών.(14) Η Ένωση σέβεται τις αρχές που αναγνωρίζονται στο άρθρο 6 παράγραφος 2 της συνθήκης για την Ευρωπαϊκή Ένωση και συμπεριλαμβάνονται στο Χάρτη Θεμελιωδών Δικαιωμάτων της Ευρωπαϊκής Ένωσης και ιδίως τα κεφάλαια ΙΙ και VI. Τίποτα στην παρούσα απόφαση-πλαίσιο δεν μπορεί να ερμηνευθεί ως προοριζόμενο να μειώσει ή να εμποδίσει θεμελιώδη δικαιώματα ή ελευθερίες, όπως η ελευθερία έκφρασης, του συνέρχεσθαι, του συνεταιρίζεσθαι, καθώς και το δικαίωμα σεβασμού της ιδιωτικής και οικογενειακής ζωής, περιλαμβανομένου του δικαιώματος της εμπιστευτικότητας της αλληλογραφίας.(15) Η δημόσια πρόκληση για τέλεση τρομοκρατικών εγκλημάτων, τη στρατολόγηση και την εκπαίδευση τρομοκρατών είναι εγκλήματα εκ προθέσεως. Κατά συνέπεια, τίποτα στην παρούσα απόφαση-πλαίσιο δεν μπορεί να ερμηνευθεί ως προοριζόμενο να μειώσει ή να εμποδίσει τη διάδοση δεδομένων για λόγους επιστημονικούς, ακαδημαϊκούς ή ενημέρωσης. Η έκφραση ριζοσπαστικών, πολεμικών ή αμφιλεγόμενων απόψεων στο πλαίσιο δημόσιας συζήτησης σε σχέση με ευαίσθητα πολιτικά θέματα, περιλαμβανομένης της τρομοκρατίας, δεν εμπίπτει στο πεδίο της παρούσας απόφασης-πλαισίου και ιδίως στον ορισμό της δημόσιας πρόκλησης σε τέλεση τρομοκρατικών εγκλημάτων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ ΠΛΑΙΣΙΟ:Άρθρο 1Η απόφαση-πλαίσιο της 13ης Ιουνίου 2002 για την καταπολέμηση της τρομοκρατίας τροποποιείται ως εξής:1. Το άρθρο 3 αντικαθίσταται από το ακόλουθο κείμενο:«Άρθρο 3 – Εγκλήματα συνδεόμενα με τρομοκρατικές δραστηριότητες1.  Για τους σκοπούς της παρούσας απόφασης-πλαισίου, νοούνται ως:(α) «δημόσια πρόκληση για τέλεση τρομοκρατικού εγκλήματος», η διάδοση ή η με οποιονδήποτε τρόπο διάθεση ενός μηνύματος προς το κοινό, με πρόθεση την υποκίνηση σε τέλεση μιας από τις πράξεις που απαριθμούνται στο άρθρο 1 παράγραφος 1 στοιχεία α) έως η), όταν μια τέτοια συμπεριφορά, είτε υποστηρίζει άμεσα είτε όχι τα τρομοκρατικά εγκλήματα, προκαλεί κίνδυνο τέλεσης ενός ή περισσότερων τέτοιων εγκλημάτων.(β) «στρατολόγηση τρομοκρατών», η υποκίνηση άλλου προσώπου σε τέλεση μιας από τις πράξεις που απαριθμούνται στο άρθρο 1 παράγραφος 1 ή στο άρθρο 2 παράγραφος 2 .(γ) «εκπαίδευση τρομοκρατών», η παροχή οδηγιών σχετικά με την κατασκευή ή τη χρήση εκρηκτικών, πυροβόλων όπλων, λοιπών όπλων ή επιβλαβών ή επικίνδυνων ουσιών ή άλλων ειδικών μεθόδων ή τεχνικών, ενόψει της διάπραξης μιας από τις πράξεις που απαριθμούνται στο άρθρο 1 παράγραφος 1, έχοντας επίγνωση ότι η διαβιβασθείσα τεχνογνωσία πρέπει να χρησιμοποιηθεί για το σκοπό αυτό.2.  Κάθε κράτος μέλος λαμβάνει τα αναγκαία μέτρα για να θεωρηθούν επίσης ως εγκλήματα συνδεόμενα με τρομοκρατικές δραστηριότητες, οι ακόλουθες πράξεις εκ προθέσεως:(α) η δημόσια πρόκληση για τέλεση τρομοκρατικού εγκλήματος·(β) η στρατολόγηση τρομοκρατών·(γ) η εκπαίδευση τρομοκρατών·(δ) η διακεκριμένη κλοπή που διαπράττεται με σκοπό την τέλεση μιας από τις πράξεις που απαριθμούνται στο άρθρο 1 παράγραφος 1·(ε) η εκβίαση με σκοπό την τέλεση μιας από τις πράξεις που απαριθμούνται στο άρθρο 1 παράγραφος 1·(στ) η πλαστογραφία διοικητικών εγγράφων με σκοπό την τέλεση μιας από τις πράξεις που απαριθμούνται στο άρθρο 1 παράγραφος 1 στοιχεία α) έως η) καθώς και στο άρθρο 2 παράγραφος 2 στοιχείο β).3.  Για να θεωρηθεί αξιόποινη μια πράξη βάσει της παραγράφου 2, δεν είναι αναγκαίο να διαπραχθεί πράγματι τρομοκρατικό έγκλημα.2. Στο άρθρο 4, οι παράγραφοι 1 και 2 αντικαθίστανται από το ακόλουθο κείμενο:«Κάθε κράτος μέλος λαμβάνει τα αναγκαία μέτρα ώστε να επισύρει ποινή η απόπειρα τέλεσης εγκλήματος που προβλέπεται στο άρθρο 1 παράγραφος 1 και στο άρθρο 3, εξαιρουμένης της κατοχής που προβλέπεται στο άρθρο 1 παράγραφος 1 στοιχείο στ), καθώς και των εγκλημάτων που προβλέπονται στο άρθρο 1 παράγραφος 1 στοιχείο θ) και στο άρθρο 3 παράγραφος 2 στοιχεία α) έως γ).»3. Στο άρθρο 9 προστίθεται η ακόλουθη παράγραφος 1(α):«1α. Κάθε κράτος μέλος μπορεί επίσης να θεμελιώσει τη δικαιοδοσία του για τα εγκλήματα που αναφέρονται στο άρθρο 3 παράγραφος 2 στοιχεία α) έως γ) όταν το έγκλημα στοχεύει ή έχει ως αποτέλεσμα την τέλεση ενός από τα εγκλήματα που αναφέρονται στο άρθρο 1 και όταν το εν λόγω έγκλημα εμπίπτει στη δικαιοδοσία του κράτους μέλους βάσει ενός από τα κριτήρια που προβλέπονται στην παράγραφο 1 στοιχεία α) έως ε) του παρόντος άρθρου.»Άρθρο 21 Τα κράτη μέλη θεσπίζουν τα αναγκαία μέτρα για να συμμορφωθούν προς την παρούσα απόφαση-πλαίσιο το αργότερο την [31 Δεκεμβρίου 2008].»2 Τα κράτη μέλη διαβιβάζουν, το αργότερο την [31 Δεκεμβρίου 2008] στη Γενική Γραμματεία του Συμβουλίου και στην Επιτροπή, το κείμενο των διατάξεων με τις οποίες ενσωματώνονται στο εθνικό τους δίκαιο οι δυνάμει της παρούσας απόφασης-πλαισίου υποχρεώσεις τους. Το Συμβούλιο, το αργότερο την [31 Δεκεμβρίου 2009] και βάσει αφενός, έκθεσης που συντάσσεται με τα εν λόγω στοιχεία και αφετέρου έκθεσης της Επιτροπής, επαληθεύει εάν τα κράτη μέλη έχουν λάβει τα αναγκαία μέτρα προκειμένου να συμμορφωθούν με την παρούσα απόφαση-πλαίσιο.»Άρθρο 3Η παρούσα απόφαση-πλαίσιο αρχίζει να ισχύει την ημέρα της δημοσίευσής της στην Επίσημη Εφημερίδα.Βρυξέλλες,Για το ΣυμβούλιοΟ Πρόεδρος [1] [...][2] [...]


Avis juridique important

|

52001PC0567

Πρόταση απόφασης του Συμβουλίου σχετικά με τη θέσπιση ενός προγράμματος δράσης για τη διοικητική συνεργασία στους τομείς των εξωτερικών συνόρων, των θεωρήσεων, του ασύλου και της μετανάστευσης (πρόγραμμα ARGO)  /* COM/2001/0567 τελικό - CNS 2001/0230 */

Επίσημη Εφημερίδα αριθ. 025 E της 29/01/2002 σ. 0526 - 0530

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέσπιση ενός προγράμματος δράσης για τη διοικητική συνεργασία στους τομείς των εξωτερικών συνόρων, των θεωρήσεων, του ασύλου και της μετανάστευσης (πρόγραμμα ARGO)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΗ κοινή δράση 98/244/ΔΕΥ της 19ης Μαρτίου 1998 που ενέκρινε το Συμβούλιο βάσει του άρθρου K.3 της συνθήκης για την Ευρωπαϊκή Ένωση (στο εξής "συνθήκη ΕΕ") θέσπισε ένα πρόγραμμα κατάρτισης, ανταλλαγών και συνεργασίας στους τομείς των πολιτικών ασύλου, μετανάστευσης και διέλευσης των εξωτερικών συνόρων (πρόγραμμα "Odysseus") [1]. Το πρόγραμμα αυτό καταρτίστηκε για την περίοδο 1998-2002. Πάντως, οι πόροι που χορηγήθηκαν για την εκτέλεση του προγράμματος, ύψους 12 εκατ. ευρώ, θα εξαντληθούν κατά τη διάρκεια του οικονομικού έτους 2001, που κατά συνέπεια θα είναι το τελευταίο πραγματικό έτος του προγράμματος Odysseus με την παρούσα μορφή του.[1]  ΕΕ L 99 της 31.3.1998, σ. 2-7.Η συνθήκη του Άμστερνταμ, το σχέδιο δράσης του Συμβουλίου και της Επιτροπής, που εγκρίθηκε από το Ευρωπαϊκό Συμβούλιο της Βιέννης, καθώς και τα συμπεράσματα του Ευρωπαϊκού Συμβουλίου του Τάμπερε, εκπόνησαν ένα φιλόδοξο πρόγραμμα εργασίας με στόχο την ανάπτυξη της Ευρωπαϊκής Ένωσης ως χώρο ελευθερίας, ασφάλειας και δικαιοσύνης (ΧΕΑΔ). Κατά την παρουσίαση του πίνακα αποτελεσμάτων [2], τον Μάρτιο του 2000, η Επιτροπή ερμήνευσε το σχέδιο δράσης με όρους συγκεκριμένους και πρακτικούς, χρησιμοποιώντας ακριβή πρότυπα εφαρμογής.[2]  Έγγραφο COM(2001)278.Αυτό προϋποθέτει την έκδοση, μέσα σε καθορισμένο χρονικό διάστημα, ορισμένων νομικών μέσων που θα αποτελέσουν το προβλεπόμενο κοινό νομικό και πολιτικό πλαίσιο. Κατά συνέπεια, είναι εύλογο να θεωρηθεί ότι η νομοθετική αυτή προσπάθεια θα στηριχθεί σε μια σειρά μέτρων, που θα εγγυώνται την αποτελεσματικότητα των πολιτικών αυτών κατά τη διάρκεια των σταδίων προετοιμασίας και εκτέλεσης. Κατά συνέπεια, θεωρείται ουσιαστικής σημασίας το να αποκτήσει η Κοινότητα ένα διοικητικό πλαίσιο συνεργασίας, που θα εμπνέεται από το άρθρο 66 της συνθήκης για την ίδρυση της Ευρωπαϊκής Κοινότητας (συνθήκη ΕΚ), που θα προσφέρει ουσιαστική συνδρομή για την υλοποίηση του ΧΕΑΔ. Αυτός είναι ο στόχος του μέσου, που καλείται ARGO, το οποίο θα αντικαταστήσει το πρόγραμμα Odysseus στους τομείς που προβλέπονται στα άρθρα 62 και 63 της συνθήκης ΕΚ.Aυτό το πρόγραμμα δράσης προτίθεται να ανταποκριθεί στην ουσιαστική ανάγκη ενίσχυσης της διοικητικής συνεργασίας μεταξύ των κρατών μελών. Πρόκειται για ανάγκη που επίσης υπογραμμίστηκε στις δύο ανακοινώσεις της Επιτροπής στον τομέα του ασύλου και της μετανάστευσης [3]. Κατά τη σύνταξη της νέας αυτής πρότασης, η Επιτροπή έλαβε επίσης υπόψη την τρίτη έκθεση του Ευρωπαϊκού Κοινοβουλίου και του Συμβουλίου σχετικά με την εφαρμογή του προγράμματος ODYSSEUS [4], την τελική έκθεση για την εξωτερική εκτίμηση του προγράμματος που υποβλήθηκε τον Μάρτιο του 2000 και τα συμπεράσματα της διάσκεψης Odysseus που οργανώθηκε το Νοέμβριο του 1999.[3]  Έγγραφα COM(2000) 755 και 757 της 22.11.2000.[4]  Έγγραφο SEC(2001)903.2. ΣΤΟΧΟΣΣτόχος του προγράμματος δράσης είναι η ενίσχυση της αποτελεσματικότητας των διαδικασιών στον τομέα του ασύλου, των θεωρήσεων, της μετανάστευσης και του ελέγχου των εξωτερικών συνόρων και η συνδρομή των εθνικών διοικήσεων στην εφαρμογή της κοινοτικής νομοθεσίας βάσει των άρθρων 62 και 63 της συνθήκης ΕΚ, καθώς και η διασφάλιση της διαφάνειας στην εφαρμογή της νομοθεσίας αυτής.Οι δράσεις που καλύπτονται από το πρόγραμμα αυτό πρέπει να στοχεύουν στην εφαρμογή των σχετικών κοινοτικών κανόνων, ανεξαρτήτως της εθνικής διοίκησης που είναι επιφορτισμένη με την ανάληψη των δράσεων αυτών. Πρόκειται για την αρχή αυτή που θα διακρίνει το πρόγραμμα αυτό από τα λοιπά υπάρχοντα προγράμματα στον τομέα της δικαιοσύνης και των εσωτερικών υποθέσεων. Ο τελικός στόχος είναι οι υπήκοοι τρίτων χωρών να επωφελούνται αντίστοιχης μεταχείρισης όταν απευθύνονται στις εθνικές διοικήσεις που είναι επιφορτισμένες με την εφαρμογή της κοινοτικής νομοθεσίας βάσει των άρθρων 62 και 63 της συνθήκης ΕΚ και κατά συνέπεια, να αποφευχθούν διαφορές σε επίπεδο εθνικών πρακτικών, που δύνανται να δυσχεράνουν τη δημιουργία ενός χώρου ελευθερίας, ασφάλειας και δικαιοσύνης.Οι κοινοτικές δράσεις στον τομέα αυτό εστιάζονται κυρίως:(1) Στην ανάπτυξη και διάδοση των καλύτερων νέων μεθόδων εργασίας, με ιδιαίτερη προσοχή στη διαδικασία μηχανοργάνωσης και ανταλλαγής ηλεκτρονικών δεδομένων ώστε να βοηθηθούν οι εθνικές διοικήσεις των κρατών μελών να εκτελέσουν αποτελεσματικότερα την αποστολή τους.(2) Στον καθορισμό και την ενίσχυση μιας κοινής πολιτικής κατάρτισης, αντλώντας το μεγαλύτερο δυνατό όφελος από σχέδια που χρηματοδοτούνται δυνάμει του προγράμματος Odysseus. Έτσι, θα παρεχόταν η δυνατότητα να θεσπιστεί ένας πραγματικός "κοινός πυρήνας κατάρτισης" που θα συμβάλλει στην επίτευξη των στόχων που προβλέπονται στο παρόν πρόγραμμα δράσης.(3) Στην ανάπτυξη μιας κοινής μεθόδου εργασίας και παιδείας σε όλα τα κράτη μέλη ώστε να ευνοηθεί μια καλύτερη κατανόηση των διοικητικών διαδικασιών σε κάθε κράτος μέλος.3. ΕΦΑΡΜΟΓΗΟ συντονισμός και η οργάνωση της εφαρμογής του προγράμματος δράσης θα γίνουν σε συνεργασία μεταξύ της Επιτροπής και των κρατών μελών.Το ετήσιο πρόγραμμα εργασίας θα αποτελέσει βασικό μέσο για την εφαρμογή αυτού του προγράμματος δράσης. Η κτηθείσα εμπειρία από την εφαρμογή παλαιότερων προγραμμάτων αποδεικνύει ότι μερικές φορές υπάρχουν κενά σε θέματα που καλύπτονται από προτάσεις οι οποίες υποβάλλονται στην Επιτροπή, κατά τρόπο ώστε δεν καλύπτουν πλήρως τους ειδικούς στόχους και τις θεματικές προτεραιότητες που καθορίζονται στα ετήσια προγράμματα. Θα μπορούσαν επίσης να σχεδιαστούν επικεντρωμένες δράσεις για να ανταποκριθούν σε ειδικές ανάγκες σε ορισμένους τομείς. Κατά συνέπεια, προτείνεται το ετήσιο πρόγραμμα εργασίας να αναφέρει ορισμένες δράσεις, διευκρινίζοντας τη φύση τους (βελτίωση των μεθόδων εργασίας, πρόγραμμα ανταλλαγών, κατάρτιση, ειδικές δράσεις κλπ.) καθώς και σαφώς προσδιορισμένα θέματα και στόχους. Το ετήσιο πρόγραμμα εργασίας θα επιτρέψει στην Επιτροπή να καθορίσει ποιες είναι οι προτεραιότητες για τη διοικητική συνεργασία στους τομείς που καλύπτονται από την παρούσα απόφαση και ιδίως:- Τον καθορισμό δράσεων που βελτιώνουν τις μεθόδους εργασίας των αρμοδίων διοικήσεων των κρατών μελών.- Τον καθορισμό κοινοτικών δράσεων σχετικά με ειδικούς τομείς.- Την ορθολογική χρήση και τον συντονισμό των πόρων της Κοινότητας και των κρατών μελών.- Το συντονισμό και σχεδιασμό πρωτοβουλιών στον τομέα της κατάρτισης με στόχο την ανάπτυξη μιας πραγματικής κοινοτικής πολιτικής στον τομέα αυτό, περιλαμβανομένης τεχνικής αρωγής για τις διοικήσεις τρίτων χωρών, εφόσον θεωρηθεί απαραίτητο.4. ΧΡΗΜΑΤΟΔΟΤΗΣΗΌσον αφορά τη χρηματοδότηση, οι προταθείσες δράσεις δυνάμει του εν λόγω προγράμματος δράσης μπορούν να επωφεληθούν του κοινοτικού προϋπολογισμού, σύμφωνα με τις επιδοτήσεις που προβλέπονται για αυτή τη γραμμή του προϋπολογισμού. Από απόψεως κρατών μελών, τα μέτρα εφαρμογής του εν λόγω προγράμματος δράσης θα αντιπροσωπεύουν επίσης μια οικονομική δέσμευση αναλόγως των δημοσιονομικών τους διαδικασιών. Η κοινοτική συγχρηματοδότηση δεν προβλέπεται παρά για δράσεις είτε ήδη καθορισθείσες, είτε καλυπτόμενες από το ετήσιο πρόγραμμα εργασίας. Η Επιτροπή, στην πρότασή της για το ετήσιο πρόγραμμα εργασίας, θα είναι σε θέση να προσδιορίσει ορισμένες από τις δράσεις αυτές και να καλέσει τις εθνικές διοικήσεις να υποβάλουν προτάσεις σχετικά με τον τρόπο υλοποίησής τους. Το ετήσιο πρόγραμμα εργασίας θα καθορίσει επίσης τους στόχους, τα κριτήρια αξιολόγησης και το τμήμα των ετήσιων πόρων που θα διατεθούν σε ειδικές δράσεις που δεν ορίζονται στο πρόγραμμα αυτό ή που δεν καλύπτονται από αυτό. Όσον αφορά την εφαρμογή των τεχνολογιών πληροφοριών (ΤΠ) στην ανταλλαγή πληροφοριών, οι εθνικές διοικήσεις και η Επιτροπή μπορούν επίσης να ανατρέξουν σε βασικές υπηρεσίες IDA που χρηματοδοτούνται δυνάμει του προγράμματος IDA. [5][5]  Απόφαση αριθ. 1719/1999/EΚ και απόφαση αριθ. 1720/1999/EΚ (ΕΕ 3.8.1999 L 203).5. Η ΕΠΙΛΟΓΗ ΤΗΣ ΝΟΜΙΚΗΣ ΒΑΣΗΣΗ επιλογή της νομικής βάσης συμφωνεί με τις τροποποιήσεις που επήλθαν στη συνθήκη ΕΚ από τη συνθήκη του Άμστερνταμ, με έναρξη ισχύος την 1η Μαΐου 1999. Το άρθρο 66 της συνθήκης ΕΚ αποτελεί τη νομική βάση που χρησιμοποιήθηκε για την παρούσα απόφαση, της οποίας ο άμεσος στόχος είναι να συμβάλλει στην προοδευτική θέσπιση ενός χώρου ελευθερίας, ασφάλειας και δικαιοσύνης μέσω της ενίσχυσης της διοικητικής συνεργασίας μεταξύ των αρμοδίων υπηρεσιών κάθε κράτους μέλους και της Επιτροπής. Ο Τίτλος IV της συνθήκης ΕΚ δεν τυγχάνει εφαρμογής στο Ηνωμένο Βασίλειο ούτε στην Ιρλανδία, εκτός εάν οι δυο αυτές χώρες αποφασίσουν αλλιώς, σύμφωνα με τις λεπτομέρειες που αναφέρονται στο Πρωτόκολλο για τη θέση του Ηνωμένου Βασιλείου και της Ιρλανδίας, που είναι προσαρτημένο στις συνθήκες. Ο Τίτλος IV δεν εφαρμόζεται ούτε στη Δανία, δυνάμει του Πρωτοκόλλου σχετικά με τη Δανία που είναι προσαρτημένο στις συνθήκες.Η παρούσα πρόταση δεν περιλαμβάνει ανάπτυξη του κεκτημένου του Schengen δυνάμει του άρθρου 1 της συμφωνίας που συνάφθηκε από το Συμβούλιο της Ευρωπαϊκής Ένωσης, από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς την υλοποίηση, την εφαρμογή και την περαιτέρω ανάπτυξη του κεκτημένου Schengen  [6]. Πάντως, εφόσον το πρόγραμμα δράσης που θεσπίστηκε από την πρόταση απόφασης αναφέρεται επίσης στους πολιτικούς τομείς που προβλέπονται στο άρθρο 62 της συνθήκης ΕΚ, η μεικτή επιτροπή θα μπορούσε να ενημερωθεί σύμφωνα με το άρθρο 5 της προαναφερθείσας συμφωνίας. Πρέπει να σημειωθεί ότι δυνάμει του άρθρου 10 το προταθέν πρόγραμμα δράσης μπορεί επίσης να χρηματοδοτηθεί από τις δράσεις στις οποίες συμμετέχουν η Νορβηγία και η Ισλανδία.[6]  ΕΕ. 10.7.1999 L 176/36.6. ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑΗ ένταξη στη συνθήκη ΕΚ του νέου τίτλου IV σχετικά με τις θεωρήσεις, το άσυλο, τη μετανάστευση και τις λοιπές πολιτικές που συνδέονται με την ελεύθερη κυκλοφορία των προσώπων δημιουργεί μια κοινοτική αρμοδιότητα στους τομείς αυτούς. Πάντως, η αρμοδιότητα αυτή πρέπει να ασκείται σύμφωνα με το άρθρο 5 της συνθήκης ΕΚ, ήτοι εάν και στο βαθμό που μια δράση η οποία διεξάγεται σε κοινοτικό επίπεδο παρουσιάζει προφανή πλεονεκτήματα, ως προς τις διαστάσεις της ή τα αποτελέσματά της, σε συνάρτηση με μια δράση σε επίπεδο κρατών μελών. Η πρόταση απόφασης πληροί τα κριτήρια αυτά.6.1 ΕπικουρικότηταΣε ατομικό επίπεδο, οι εθνικές διοικήσεις δεν είναι σε θέση να θεσπίσουν ομοιογενείς πρακτικές στα κράτη μέλη όταν εφαρμόζουν το κοινοτικό δίκαιο. Κατά συνέπεια, είναι απαραίτητο να δημιουργηθεί ένα κοινοτικό πλαίσιο για την ενίσχυση της συνεργασίας και του συντονισμού μεταξύ των διοικήσεων αυτών. Τα ζητήματα σχετικά με την οργάνωση, τις αρμοδιότητες και τους πόρους των αρμοδίων υπηρεσιών επαφίενται, στο μέτρο του δυνατού, στα κράτη μέλη.6.2 ΑναλογικότηταΗ απόφαση θα επιτρέψει να χορηγηθεί οικονομική ενίσχυση σε ορισμένες δράσεις που προτείνονται από τις αρμόδιες εθνικές διοικήσεις, που είναι επίσης επιφορτισμένες να αποφασίσουν τον τρόπο υλοποίησης τους στο πλαίσιο μηχανισμών που έχουν συμφωνηθεί με την Επιτροπή. Εφόσον τα κράτη μέλη έχουν αρμοδιότητα να προτείνουν και να διαχειρίζονται τις δράσεις αυτές, πρέπει η χρησιμοποίηση των κοινοτικών πόρων να υπόκειται σε συγκεκριμένους και ενιαίους κανόνες στο πλαίσιο μιας απόφασης του Συμβουλίου, που αποτελεί το κατάλληλο μέσο για την υλοποίηση των κοινοτικών προγραμμάτων.7. ΣΧΟΛΙΑΣΜΟΣ ΤΩΝ ΑΡΘΡΩΝΆρθρο 1Το άρθρο αυτό ορίζει την ονομασία, το πεδίο εφαρμογής και τη διάρκεια του προγράμματος δράσης.Άρθρο 2Το άρθρο αυτό ορίζει την έννοια των "εθνικών διοικήσεων" στο πλαίσιο του εν λόγω προγράμματος δράσης.Άρθρο 3Το άρθρο αυτό προσδιορίζει τους γενικούς στόχους που θα πρέπει να κατευθύνουν τις δράσεις των εθνικών διοικήσεων. Οι στόχοι αυτοί συνιστούν επίσης κριτήρια επιλεξιμότητας για τη συγχρηματοδότηση των δράσεων που προτείνονται από τα κράτη μέλη.Άρθρο 4Το άρθρο αυτό ορίζει τις δραστηριότητες των εθνικών διοικήσεων των κρατών μελών στον τομέα των εξωτερικών συνόρων που υποστηρίζονται από το πρόγραμμα Argo ώστε να βελτιώσουν την αποτελεσματικότητα της εφαρμογής των κανόνων στους ελέγχους των εξωτερικών συνόρων που αποτελούν τμήμα του κεκτημένου του Schengen.Άρθρο 5Το άρθρο αυτό ορίζει τις δραστηριότητες των εθνικών διοικήσεων των κρατών μελών στον τομέα των θεωρήσεων που υποστηρίζονται από το πρόγραμμα Argo ιδίως για να ενισχυθεί η προξενική συνεργασία.Άρθρο 6Το άρθρο αυτό ορίζει τις δραστηριότητες των εθνικών διοικήσεων των κρατών μελών στον τομέα του ασύλου που υποστηρίζονται από το πρόγραμμα ARGO και ήδη καθορίστηκαν στην ανακοίνωση με τίτλο "για τη θέσπιση κοινής διαδικασίας παροχής ασύλου και ομοιόμορφου καθεστώτος σε όλη την Ένωση για τα άτομα στα οποία χορηγείται άσυλο"  [7], που υποβλήθηκε από την Επιτροπή τον Νοέμβριο του παρελθόντος έτους.[7]  COM(2000) 755 τελικό.Άρθρο 7Το άρθρο αυτό ορίζει τις δραστηριότητες των εθνικών διοικήσεων των κρατών μελών στον τομέα της μετανάστευσης που υποστηρίζονται από το πρόγραμμα ΑRGO. Οι δραστηριότητες αυτές αφορούν τη μετανάστευση, τόσο νόμιμη όσο και παράνομη και ευθυγραμμίζονται με την ανακοίνωση της Επιτροπής σχετικά με την κοινοτική πολιτική στον τομέα της μετανάστευσης [8]. Θα πρέπει επίσης να συμφωνούν με τις βασικές κατευθυντήριες γραμμές και τις κύριες απαιτήσεις στις οποίες βασίζεται η κοινοτική πολιτική για την πρόληψη της παράνομης μετανάστευσης και την καταπολέμησή της που θα αποτελέσει αντικείμενο μιας ανακοίνωσης της Επιτροπής η οποία θα δημοσιευθεί σύντομα.[8]  COM(2000) 757 τελικό.Άρθρο 8Το άρθρο αυτό περιγράφει τα διάφορα ήδη δράσεων που δύνανται να προτείνουν οι εθνικές διοικήσεις ώστε να τύχουν κοινοτικής χρηματοδότης βάσει του προγράμματος ARGO.Άρθρο 9Το άρθρο αυτό καλύπτει τις απρόβλεπτες καταστάσεις που συμβαίνουν στα ίδια τα κράτη μέλη ή στις όμορες χώρες και δύνανται να επηρεάσουν έναν από τους πολιτικούς τομείς που καλύπτονται από τα άρθρα 62 και 63 της συνθήκης ΕΚ και που απαιτούν άμεση και συντονισμένη αντίδραση από τις εθνικές διοικήσεις των κρατών μελών.Άρθρο 10Το άρθρο αυτό προβλέπει ποιες δράσεις μπορούν να λάβουν συγχρηματοδότηση από το εν λόγω πρόγραμμα δράσης και ποια είναι τα κριτήρια επιλεξιμότητας. Η δυνατότητα χρηματοδότησης δράσεων, στις οποίες συμμετέχουν όχι μόνο κράτη μέλη αλλά επίσης υποψήφιες χώρες και τρίτες χώρες, αφέθηκε ανοικτή.Άρθρο 11Το άρθρο αυτό αναφέρεται στους οικονομικούς και δημοσιονομικούς κανόνες του προγράμματος δράσης, προβλέποντας τις βασικές αρχές για τη χρηματοδότηση των δράσεων.Άρθρο 12Το άρθρο αυτό αναφέρεται ειδικότερα στην εφαρμογή του προγράμματος δράσης, καθορίζοντας τους βασικούς κανόνες και τα ουσιαστικά στάδια που πρέπει να ακολουθήσει η Επιτροπή, τις σχετικές διαδικασίες των επιτροπών καθώς και τα κριτήρια επιλογής για την εκτίμηση των προταθεισών δράσεων.Άρθρο 13Το άρθρο αυτό προβλέπει ότι η Επιτροπή επικουρείται στην εφαρμογή του προγράμματος δράσης από μία επιτροπή που αποτελείται από εκπροσώπους των κρατών μελών.Άρθρο 14Το άρθρο αυτό προβλέπει ότι τα κράτη μέλη και η Επιτροπή υποχρεούνται να διασφαλίζουν ότι το πρόγραμμα ελέγχεται και αξιολογείται. Απαιτεί επίσης το να υποβάλλει η Επιτροπή ετήσια έκθεση στο Ευρωπαϊκό Κοινοβούλιο και το Συμβούλιο.Άρθρο 15Το άρθρο αυτό καθορίζει σε ποιούς απευθύνεται η παρούσα απόφαση.2001/0230 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέσπιση ενός προγράμματος δράσης για τη διοικητική συνεργασία στους τομείς των εξωτερικών συνόρων, των θεωρήσεων, του ασύλου και της μετανάστευσης (πρόγραμμα ARGO)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 66.την πρόταση της Επιτροπής [9],[9]  ΕΕ C ...τη γνώμη του Ευρωπαϊκού Κοινοβουλίου [10],[10]  ΕΕ C ...τη γνώμη της Οικονομικής και Κοινωνικής Επιτροπής [11],[11]  ΕΕ C ...τη γνώμη της Επιτροπής Περιφερειών [12] ,[12]  ΕΕ C ...Εκτιμώντας ότι:(1) Η διοικητική συνεργασία μεταξύ των κρατών μελών στους τομείς που καλύπτονται από τα άρθρα 62 και 63 της συνθήκης αποτελεί τμήμα του στόχου της Κοινότητας που συνίσταται στην προοδευτική δημιουργία ενός χώρου ελευθερίας, ασφάλειας και δικαιοσύνης.(2) Η κοινή δράση 98/244/ΔΕΥ της 19ης Μαρτίου 1998 που εκδόθηκε από το Συμβούλιο βάσει του άρθρου Κ 3 της συνθήκης για την Ευρωπαϊκή Ένωση, και η οποία θεσπίζει ένα πρόγραμμα κατάρτισης, ανταλλαγών και συνεργασίας στον τομέα των πολιτικών του ασύλου, της μετανάστευσης και της διέλευσης των εξωτερικών συνόρων (Πρόγραμμα Odysseus) [13] θα λήξει όταν εξαντληθεί ο προϋπολογισμός που προβλέπεται για το 2001.[13]  ΕΕ L 99, 31.3.1998, σ. 2.(3) Σύμφωνα με τα συμπεράσματα του Ευρωπαϊκού Συμβουλίου του Τάμπερε, της 15ης και 16ης Οκτωβρίου 1999, η Επιτροπή καθόρισε στην ανακοίνωση της προς το Συμβούλιο και το Ευρωπαϊκό Κοινοβούλιο σχετικά με την εξαμηνιαία ενημέρωση του πίνακα αποτελεσμάτων για την παρακολούθηση της προόδου όσον αφορά τη δημιουργία χώρου "ελευθερίας, ασφάλειας και δικαιοσύνης" στην Ευρωπαϊκή Ένωση (πρώτο εξάμηνο 2001) [14] ένα φιλόδοξο νομοθετικό πρόγραμμα που θα οδηγήσει σε ένα νέο σύνολο κανόνων στον τομέα της δικαιοσύνης και των εσωτερικών υποθέσεων το οποίο θα πρέπει να εφαρμοστεί από τα κράτη μέλη.[14]  COM(2001) 278 τελικό.(4) Μπορεί να επιτευχθεί ομοιομορφία των πρακτικών εκ μέρους των κρατών μελών κατά την εφαρμογή του κοινοτικού δικαίου με την ενίσχυση της συνεργασίας και του συντονισμού μεταξύ των εθνικών τους διοικήσεων καθώς και μεταξύ αυτών και της Επιτροπής.(5) Η ατομική δράση κάθε διοίκησης δεν επιτρέπει την επίτευξη τέτοιου είδους αποτελεσμάτων. Κατά συνέπεια είναι απαραίτητο ένα κοινοτικό πλαίσιο για τη βελτίωση της αμοιβαίας κατανόησης μεταξύ των αρμοδίων εθνικών διοικήσεων και του τρόπου με τον οποίο εφαρμόζουν την κοινοτική νομοθεσία, καθώς και για τον καθορισμό των προτεραιοτήτων στον τομέα της εν λόγω διοικητικής συνεργασίας.(6) Απαιτείται ένα υψηλό επίπεδο κατάρτισης αντίστοιχης ποιότητας σε ολόκληρη την Κοινότητα για την εγγύηση της επιτυχίας του προγράμματος δράσης, με βάση την κτηθείσα εμπειρία από το πρόγραμμα Odysseus.(7) Η εφαρμογή του προγράμματος κοινοτικής δράσης αποτελεί ένα από τα πλέον αποτελεσματικά μέτρα για την επίτευξη των στόχων αυτών και θα προσφέρει μια βάση στην Επιτροπή για να εξετάσει εάν η σύσταση ενός κοινού θεσμικού οργάνου κατάρτισης θα ήταν ένα καλό μέσο για τη βελτίωση της κατάρτισης του προσωπικού των κρατών μελών όσον αφορά το κοινοτικό δίκαιο.(8) Τα απαραίτητα μέτρα για την εφαρμογή της παρούσας απόφασης θα εκδοθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, σχετικά με τον καθορισμό των λεπτομερειών άσκησης των αρμοδιοτήτων εκτέλεσης που ανατίθενται στην Επιτροπή [15],[15]  ΕΕ L 184 της 17.7.1999, σ. 23.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:ΚΕΦΑΛΑΙΟ Ι - ΕΙΣΑΓΩΓΙΚΕΣ ΔΙΑΤΑΞΕΙΣΆρθρο 1Αντικείμενο και πεδίο εφαρμογήςΗ παρούσα απόφαση θεσπίζει ένα πρόγραμμα κοινοτικής δράσης με την ονομασία "ARGO", το οποίο υποστηρίζει και συμπληρώνει τις δράσεις που αναλήφθηκαν από την Επιτροπή και τα κράτη μέλη στο πλαίσιο της εφαρμογής της κοινοτικής νομοθεσίας βάσει των άρθρων 62, 63 και 66 της συνθήκης.Το πρόγραμμα δράσης καλύπτει την περίοδο από 1ης Ιανουαρίου 2002 μέχρι της 31ης Δεκεμβρίου 2006.Άρθρο 2ΟρισμοίΣτο πλαίσιο της παρούσας απόφασης, ως "εθνικές διοικήσεις" νοούνται οι υπηρεσίες των διοικήσεων των κρατών μελών ή άλλοι εξουσιοδοτημένοι από τις διοικήσεις αυτές οργανισμοί, επιφορτισμένοι με την εφαρμογή της κοινοτικής νομοθεσίας βάσει των άρθρων 62 και 63 της συνθήκης καθώς και του άρθρου 66 της συνθήκης, όσον αφορά τη διοικητική συνεργασία στους τομείς που καλύπτονται από τα προαναφερθέντα άρθρα 62 και 63.Άρθρο 3Γενικοί στόχοιΤο εν λόγω πρόγραμμα δράσης συμβάλλει στους ακόλουθους στόχους:(α) προώθηση της συνεργασίας μεταξύ των εθνικών διοικήσεων για την εφαρμογή των κοινοτικών κανόνων με ιδιαίτερη προσοχή στην αξιοποίηση των πόρων και των συντονισμένων και ομοιογενών πρακτικών.(β) προώθηση της ενιαίας εφαρμογής του κοινοτικού δικαίου ώστε να εναρμονίζονται οι αποφάσεις που λαμβάνονται από τις εθνικές διοικήσεις οποιουδήποτε κράτους μέλους, αποφεύγοντας κατά τον τρόπο αυτό δυσλειτουργίες που δύνανται να δυσχεράνουν την προοδευτική δημιουργία ενός χώρου ελευθερίας, ασφάλειας και δικαιοσύνης.(γ) βελτίωση της συνολικής αποτελεσματικότητας των εθνικών διοικήσεων στην εκτέλεση του έργου τους κατά την εφαρμογή των κοινοτικών κανόνων.(δ) διασφάλιση ότι λαμβάνεται κατάλληλα υπόψη η κοινοτική διάσταση στην οργάνωση των εθνικών διοικήσεων που συμβάλουν στην εφαρμογή των κοινοτικών κανόνων.(ε) ενθάρρυνση της διαφάνειας των δράσεων των εθνικών αρχών, ενισχύοντας τις σχέσεις μεταξύ των εθνικών διοικήσεων και των λοιπών αρμοδίων κυβερνητικών και μη κυβερνητικών οργανισμών, εθνικών και διεθνών.ΚΕΦΑΛΑΙΟ II - ΔΡΑΣΤΗΡΙΟΤΗΤΕΣ ΠΟΥ ΚΑΛΥΠΤΟΝΤΑΙ ΑΠΟ ΤΟ ΠΡΟΓΡΑΜΜΑ ARGOΆρθρο 4Δραστηριότητες στον τομέα των εξωτερικών συνόρωνΓια την επίτευξη των στόχων που ορίζονται στο άρθρο 3, το παρόν πρόγραμμα δράσης υποστηρίζει τις δραστηριότητες των κρατών μελών στον τομέα των εξωτερικών συνόρων που στοχεύουν:(α) να διασφαλίζουν ότι τα κράτη μέλη προβαίνουν σε ελέγχους των συνόρων σύμφωνα με τις κοινές αρχές και τους κανόνες εφαρμογής που καθορίστηκαν από την κοινοτική νομοθεσία.(β) να παρέχουν αντίστοιχο επίπεδο αποτελεσματικής προστασίας και εποπτείας στα εξωτερικά σύνορα.(γ) να ενισχύουν την αποτελεσματικότητα των ελέγχων στους συνοριακούς σταθμούς καθώς και την αποτελεσματικότητα της εποπτείας μεταξύ των εν λόγω συνοριακών σταθμών.Άρθρο 5Δραστηριότητες στον τομέα των θεωρήσεωνΓια την επίτευξη των στόχων που ορίζονται στο άρθρο 3, το παρόν πρόγραμμα δράσης υποστηρίζει τις δραστηριότητες των κρατών μελών στον τομέα των θεωρήσεων που στοχεύουν:(α) να διασφαλίζουν ότι τα κράτη μέλη εκδίδουν θεωρήσεις σύμφωνα με τις κοινές αρχές και τους κανόνες εφαρμογής τους που καθορίζονται στην κοινοτική νομοθεσία.(β) να προωθούν αντίστοιχο επίπεδο ελέγχου και ασφάλειας κατά την έκδοση των θεωρήσεων.(γ) να προωθούν την εναρμόνιση στην εξέταση των αιτήσεων θεωρήσεων και ιδίως των δικαιολογητικών εγγράφων που αναφέρονται στο σκοπό του ταξιδιού, τα μέσα διαμονής και τη στέγαση.(δ) να προωθούν την εναρμόνιση των εξαιρέσεων που εφαρμόζονται από τα κράτη μέλη σε ορισμένες κατηγορίες αιτούντων θεωρήσεις, ώστε να διευκολύνουν τους ελέγχους στα εξωτερικά σύνορα και την ελευθερία κυκλοφορίας μεταξύ κρατών μελών.Άρθρο 6Δραστηριότητες στον τομέα του ασύλουΓια την επίτευξη των στόχων που ορίζονται στο άρθρο 3, το παρόν πρόγραμμα δράσης υποστηρίζει τις δραστηριότητες των κρατών μελών στον τομέα του ασύλου που στοχεύουν:(α) να προωθούν τη θέσπιση και λειτουργία ενός κοινού ευρωπαϊκού συστήματος ασύλου με την υποστήριξη μέτρων και προτύπων που οδηγούν σε μια κοινή διαδικασία ασύλου και ένα ενιαίο καθεστώς για τα πρόσωπα στα οποία χορηγείται άσυλο, έγκυρο σε ολόκληρη την Κοινότητα.(β) να διευκολύνουν τον καθορισμό του αρμόδιου κράτους για την εξέταση μιας αίτησης χορήγησης ασύλου.(γ) να υποστηρίζουν την προσέγγιση των κανόνων που διέπουν την αναγνώριση και το περιεχόμενο του καθεστώτος πρόσφυγα, με πρόσθετα μέτρα επικουρικών μορφών προστασίας που προσφέρουν το κατάλληλο καθεστώς σε οποιοδήποτε πρόσωπο χρήζει προστασία αυτής της μορφής.(δ) να ενισχύουν την αποτελεσματικότητα και ορθότητα της διαδικασίας χορήγησης ασύλου και να αυξήσουν τη σύγκλιση στις αποφάσεις επί των αιτήσεων χορήγησης ασύλου.(ε) να αναπτύσσουν διευκολύνσεις αποκατάστασης και εισόδου καθώς και τα νόμιμα μέσα υποδοχής στα κράτη μέλη από ανθρωπιστικής απόψεως.Άρθρο 7Δραστηριότητες στον τομέα της μετανάστευσηςΓια την επίτευξη των στόχων που ορίζονται στο άρθρο 3, το παρόν πρόγραμμα δράσης υποστηρίζει τις δραστηριότητες των κρατών μελών στον τομέα της μετανάστευσης που στοχεύουν:(α) να διασφαλίζουν ότι τα κράτη μέλη εκδίδουν άδειες παραμονής και εργασίας σύμφωνα με κοινές αρχές και τους κανόνες εφαρμογής τους, όπως ορίζονται από την κοινοτική νομοθεσία.(β) να προωθούν τη γνώση των κανόνων που εφαρμόζονται στον τομέα των αδειών παραμονής και εργασίας όσον αφορά υπηκόους τρίτων χωρών.(γ) να ενθαρρύνουν τον έλεγχο των επιπτώσεων της κοινοτικής πολιτικής μετανάστευσης και την αντίληψη που υπάρχει για αυτήν στις χώρες προέλευσης των μεταναστών.(δ) να διασφαλίζουν μια πραγματική, αποτελεσματική και ομοιογενή εφαρμογή των σχετικών κοινών κανόνων και πολιτικών όσον αφορά τις μη τακτικές μεταναστευτικές ροές και την παράνομη μετανάστευση, διαφυλάσσοντας συγχρόνως ένα επαρκές επίπεδο πρόσβασης στη διεθνή προστασία.(ε) να βελτιώνουν τη συνεργασία στον τομέα της επιστροφής των παράνομων μεταναστών, περιλαμβανομένης της διέλευσης μέσω άλλων κρατών μελώνΆρθρο 8Είδη δράσεωνΕνόψει της επίτευξης των στόχων που ορίζονται στο άρθρο 3 και των δραστηριοτήτων που προβλέπονται στα άρθρα 4, 5, 6 ή 7, το παρόν πρόγραμμα δράσης δύναται να υποστηρίζει τα ακόλουθα ήδη δράσης:(α) δράσεις κατάρτισης, περιλαμβανομένης ιδίως της εκπόνησης εναρμονισμένων προγραμμάτων διδασκαλίας και κοινών προγραμμάτων βασικής κατάρτισης που θα οργανωθούν από εθνικές διοικήσεις καθώς και συμπληρωματικών δράσεων που στοχεύουν να ενημερώσουν τις εθνικές διοικήσεις σχετικά με τις καλύτερες δυνατές μεθόδους και τεχνικές εργασίας που εφαρμόζονται στα λοιπά κράτη μέλη.(β) ανταλλαγές υπαλλήλων, διασφαλίζοντας ότι το αποσπασμένο προσωπικό συμμετέχει πράγματι στις εργασίες των εθνικών διοικήσεων υποδοχής.(γ) δράσεις προώθησης, από τη μια πλευρά, της χρήσης μηχανογράφησης για την επεξεργασία των φακέλων και διαδικασιών, περιλαμβανομένης της χρήσης των πλέον εκσυγχρονισμένων τεχνικών για την ηλεκτρονική ανταλλαγή δεδομένων, και από την άλλη πλευρά, τη συλλογή, ανάλυση, διανομή και εκμετάλλευση πληροφοριών, με την πληρέστερη δυνατή χρήση των τεχνολογιών πληροφοριών, ιδίως με τη δημιουργία κέντρων πληροφόρησης και ιστοσελίδων διαδικτύου.(δ) εκτίμηση των επιπτώσεων των κοινών κανόνων και διαδικασιών βάσει των άρθρων 62 και 63 της συνθήκης.(ε) δράσεις για την προώθηση της ανάπτυξης των καλύτερων δυνατών πρακτικών ενόψει της βελτίωσης των μεθόδων εργασίας και του εξοπλισμού, της απλοποίησης των διαδικασιών και της σύντμησης των προθεσμιών.(στ) δημιουργία κοινών κέντρων εποπτείας και ομάδων που αποτελούνται από προσωπικό το οποίο προέρχεται από δύο ή περισσότερα κράτη μέλη για την αντιμετώπιση, ειδικότερα, καταστάσεων κατεπείγοντος.(ζ) μελέτες, έρευνα, διαλέξεις και σεμινάρια όπου θα συμμετέχει προσωπικό των κρατών μελών και της Επιτροπής και εφόσον είναι απαραίτητο, προσωπικό των σχετικών εθνικών και διεθνών κυβερνητικών και μη κυβερνητικών οργανισμών.(η) μηχανισμοί διαβούλευσης και σύνδεσης των σχετικών εθνικών και διεθνών κυβερνητικών και μη κυβερνητικών οργανισμών.(θ) δραστηριότητες των κρατών μελών σε τρίτες χώρες, ιδίως αποστολές ενημέρωσης σε χώρες προέλευσης και διακίνησης.Άρθρο 9Ειδικές δράσειςΜπορούν επίσης να ενταχθούν στο πλαίσιο του προγράμματος ARGO και άλλες λεπτομέρειες διοικητικής συνεργασίας στους πολιτικούς τομείς που καλύπτονται από τα άρθρα 62 και 63 της συνθήκης, ιδίως κοινές επιχειρήσεις και δράσεις περιορισμένης εμβέλειας και διάρκειας που απορρέουν από καταστάσεις οι οποίες απαιτούν άμεση αντίδραση. Το ετήσιο πρόγραμμα εργασίας που αναφέρεται στο άρθρο 12 καθορίζει ένα πλαίσιο χρηματοδότησης των ειδικών αυτών δράσεων, περιλαμβανομένων των στόχων και των κριτηρίων αξιολόγησης.ΚΕΦΑΛΑΙΟ III - ΔΗΜΟΣΙΟΝΟΜΙΚΕΣ ΔΙΑΤΑΞΕΙΣΔΙΑΧΕΙΡΙΣΗ ΚΑΙ ΠΑΡΑΚΟΛΟΥΘΗΣΗΆρθρο 10Επιλεξιμότητα1. Για να είναι επιλέξιμες για συγχρηματοδότηση, βάσει του προγράμματος δράσης ARGO, οι δράσεις που προβλέπονται στο άρθρο 8 πρέπει:(α) να προταθούν από την εθνική διοίκηση ενός κράτους μέλους και να περιλαμβάνουν:- τουλάχιστον δύο άλλα κράτη μέλη ή- άλλο ένα κράτος μέλος και μια υποψήφια χώρα, εάν στόχος της δράσης είναι η προετοιμασία για την προσχώρησή της ή- άλλο ένα κράτος μέλος και μια τρίτη χώρα, εφόσον αυτό θα ήταν χρήσιμο για την υλοποίηση των στόχων της προταθείσας δράσης.(β) να ακολουθούν έναν από τους γενικούς στόχους που αναφέρονται στο άρθρο 3.και(γ) να περιλαμβάνουν μια από τις δραστηριότητες του σχετικού τομέα πολιτικής που αναφέρονται στα άρθρα 4, 5, 6 ή 7.Άρθρο 11Χρηματοδότηση1. Οι ετήσιες πιστώσεις εγκρίνονται από τη δημοσιονομική αρχή εντός των ορίων των χρηματοπιστωτικών προοπτικών.2. Η συγχρηματοδότηση μιας δράσης από το πρόγραμμα δράσης ARGO αποκλείει οποιαδήποτε άλλη χρηματοδότηση από άλλο πρόγραμμα το οποίο χρηματοδοτείται από τον προϋπολογισμό των Ευρωπαϊκών Κοινοτήτων.3. Οι αποφάσεις χρηματοδότησης θα αποτελέσουν αντικείμενο συμφωνιών μεταξύ της Επιτροπής και των εθνικών διοικήσεων που προτείνουν τις δράσεις. Οι αποφάσεις χρηματοδότησης και οι σχετικές συμβάσεις θα υπόκεινται στον οικονομικό έλεγχο της Επιτροπής και στους ελέγχους του Ελεγκτικού Συνεδρίου.4. Η αναλογία της οικονομικής υποστήριξης από τον προϋπολογισμό των Ευρωπαϊκών Κοινοτήτων κατά κανόνα δεν θα υπερβαίνει το 60% του κόστους της δράσης. Πάντως, σε εξαιρετικές περιπτώσεις, η αναλογία αυτή μπορεί να ανέλθει σε 80%.Άρθρο 12Εφαρμογή1. Η Επιτροπή είναι υπεύθυνη για τη διαχείριση και εφαρμογή του προγράμματος δράσης ARGO, σε συνεργασία με τα κράτη μέλη.2. Η Επιτροπή διαχειρίζεται το πρόγραμμα δράσης ARGO σύμφωνα με τον δημοσιονομικό κανονισμό.3. Για την εφαρμογή του προγράμματος δράσης ARGO, η Επιτροπή, εντός των ορίων των γενικών στόχων που θεσπίστηκαν στο άρθρο 3:(α) προετοιμάζει ένα ετήσιο πρόγραμμα εργασίας που περιλαμβάνει ειδικούς στόχους, θεματικές προτεραιότητες και ενδεχομένως, ένα κατάλογο δράσεων.(β) αξιολογεί και επιλέγει τις δράσεις που προτείνονται από τις εθνικές διοικήσεις.4. Το ετήσιο πρόγραμμα εργασίας εκδίδεται σύμφωνα με τη διαδικασία διαχείρισης που προβλέπεται στο άρθρο 13, παράγραφος 2. Ο κατάλογος των επιλεχθεισών δράσεων εκδίδεται σύμφωνα με τη συμβουλευτική διαδικασία που προβλέπεται στο άρθρο 13, παράγραφος 3.5. Η Επιτροπή αξιολογεί και επιλέγει δράσεις που προτείνονται από τις εθνικές διοικήσεις βάσει των ακόλουθων κριτηρίων:(α) συμφωνία με το ετήσιο πρόγραμμα εργασίας, τους γενικούς στόχους που θεσπίζονται στο άρθρο 3 και τις δραστηριότητες στον σχετικό τομέα πολιτικής όπως ορίζονται στα άρθρα 4, 5, 6 ή 7.(β) ευρωπαϊκή διάσταση της προταθείσας δράσης και έκταση της συμμετοχής των υποψήφιων χωρών.(γ) συμβατότητα με τις εργασίες που έχουν αναληφθεί ή σχεδιαστεί στο πλαίσιο των πολιτικών προτεραιοτήτων της Κοινότητας στους τομείς που καλύπτονται από τα άρθρα 62 και 63.(δ) συμπληρωματικότητα σε συνάρτηση με άλλες δράσεις διοικητικής συνεργασίας του παρελθόντος, του παρόντος ή του μέλλοντος.(ε) ικανότητα των εθνικών διοικήσεων να εφαρμόσουν την προταθείσα δράση.(στ) εγγενής ποιότητα της προταθείσας δράσης όσον αφορά τη μελέτη, οργάνωση, παρουσίαση και τα αναμενόμενα αποτελέσματά της.(ζ) ποσό της αιτηθείσας επιδότησης βάσει του προγράμματος δράσης ARGO και αναλογία με τα αναμενόμενα αποτελέσματα.(η) επιπτώσεις των αναμενόμενων αποτελεσμάτων επί των γενικών στόχων που προβλέπονται στο άρθρο 3 και επί των δραστηριοτήτων του σχετικού τομέα πολιτικής που προβλέπονται στα άρθρα 4, 5, 6 ή 7.ΚΕΦΑΛΑΙΟ IVΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣΆρθρο 13Επιτροπή1. Η Επιτροπή επικουρείται από επιτροπή, που στο εξής καλείται "επιτροπή ARGO", αποτελείται από εκπροσώπους των κρατών μελών και της οποίας προεδρεύει εκπρόσωπος της Επιτροπής.2. Όπου γίνεται αναφορά στην παρούσα παράγραφο, εφαρμόζεται η διαδικασία διαχείρισης που προβλέπεται στο άρθρο 4 της απόφασης 1999/468/EΚ, τηρουμένων των διατάξεων του άρθρου 7 της απόφασης αυτής.Η προβλεπόμενη περίοδος στο άρθρο 4, παράγραφος 3, της απόφασης 1999/468/ΕΚ ορίζεται σε τρεις μήνες.3. Όπου γίνεται αναφορά στην παρούσα παράγραφο, εφαρμόζεται η συμβουλευτική διαδικασία που προβλέπεται στο άρθρο 3 της απόφασης 1999/468/ΕΚ, τηρουμένων των διατάξεων του άρθρου 7 της απόφασης αυτής.4. Η Επιτροπή μπορεί να καλέσει εκπροσώπους των υποψηφίων χωρών σε ενημερωτικές συνεδριάσεις μετά τις συνεδριάσεις της επιτροπής.Άρθρο 14Παρακολούθηση και εκτίμηση1. Η Επιτροπή και τα κράτη μέλη παρακολουθούν και εκτιμούν την εφαρμογή του προγράμματος δράσης ARGO σε συνεχή βάση.2. Κάθε έτος η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή του προγράμματος δράσης ARGO.Η έκθεση αναλύει όλες τις συντελεσθείσες προόδους και συνοδεύεται, εφόσον είναι απαραίτητο, από προτάσεις για τη διασφάλιση μιας ομοιογενούς εφαρμογής της κοινοτικής νομοθεσίας στα κράτη μέλη, με βάση τα άρθρα 62 και 63 της συνθήκης. Η Επιτροπή υποβάλλει την πρώτη της έκθεση το αργότερο την 31η Δεκεμβρίου 2003 και την τελική της έκθεση το αργότερο την 31η Δεκεμβρίου 2007.Άρθρο 15ΠαραλήπτεςΗ παρούσα απόφαση απευθύνεται στα κράτη μέλη.Βρυξέλλες, [....]Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ(Τομέας (-είς) πολιτικής : άρθρα 62, 63 και 66 της Συνθήκης για την ίδρυση της Ευρωπαϊκής Κοινότητας)Δραστηριότητα (-ες): Δικαιοσύνη και εσωτερικές υποθέσειςτιτλοσ τησ δρασησ: προταση αποφασησ του συμβουλιου σχετικα με τη θεσπιση ενοσ προγραμματοσ δρασησ για τη διοικητικη συνεργασια στουσ τομεισ των εξωτερικων συνορων, των θεωρησεων, του ασυλου και τησ μεταναστευσησ (ARGO)1. γραμμη (-εσ) του προϋπολογισμου + ονομασια(-εσ)B5 - 820 (Δράση Δ): Προγράμματα κατάρτισης, ανταλλαγών και συνεργασίας στον τομέα της δικαιοσύνης και των εσωτερικών υποθέσεων2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1 Συνολικό κονδύλιο της δράσης (Μέρος B): εκατ. ευρώ σε ΠΑΥ (ΕΚ): 25 εκατ. ευρώ2.2 Περίοδος εφαρμογής: 2002-20062.3 Συνολική πολυετής εκτίμηση των δαπανών:α) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (βλ. σημείο 6.1.1)εκατ. ευρώ (μέχρι τρίτου δεκαδικού)>ΘΕΣΗ ΠIΝΑΚΑ>β) Τεχνική και διοικητική συνδρομή (ΤΔΣ) και δαπάνες στήριξης (ΔΣ) (βλ. σημείο 6.1.2)>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>γ) Συνολικές δημοσιονομικές επιπτώσεις των ανθρώπινων πόρων και των λοιπών δαπανών διοικητικής λειτουργίας (βλ. τα σημεία 7.2 και 7.3)>ΘΕΣΗ ΠIΝΑΚΑ>2.4 Συμβατότητα με το δημοσιονομικό προγραμματισμό και με τις δημοσιονομικές προοπτικέςΧ Πρόταση συμβατή με τον ισχύοντα δημοσιονομικό προγραμματισμό( Η πρόταση απαιτεί επαναπρογραμματισμό του αντίστοιχου τομέα των δημοσιονομικών προοπτικών,( Συμπεριλαμβανομένης, εφόσον συντρέχει περίπτωση, προσφυγής στις διατάξεις της διοργανικής συμφωνίας.2.5 Δημοσιονομικές επιπτώσεις επί των εσόδων:Χ Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)Ή( Δημοσιονομική επίπτωση - Η επίδραση επί των εσόδων έχει ως εξής:>ΘΕΣΗ ΠIΝΑΚΑ>3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ>ΘΕΣΗ ΠIΝΑΚΑ>4. ΝΟΜΙΚΗ ΒΑΣΗΆρθρο 66 της συνθήκης για την ίδρυση των Ευρωπαϊκών Κοινοτήτων.5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1 Ανάγκη κοινοτικής παρέμβασης5.1.1 Επιδιωκόμενοι στόχοιΧορήγηση οικονομικής συνδρομής για ορισμένες δράσεις που προτείνονται από τα κράτη μέλη στους τομείς των εξωτερικών συνόρων, των θεωρήσεων, του ασύλου και της μετανάστευσης με στόχο την προώθηση της συνεργασίας και του συντονισμού μεταξύ των εθνικών διοικήσεων. Εξάλλου, θα θεσπισθεί ένα κοινοτικό πλαίσιο για να αποφασισθούν οι προτεραιότητες στον τομέα της συνεργασίας μεταξύ των εθνικών διοικήσεων.Κατά τον τρόπο αυτό θα είναι δυνατό να ενισχυθεί η αποτελεσματικότητα των διαδικασιών στους τομείς που καλύπτονται από την παρούσα πρόταση, προσδιορίζοντας συγχρόνως τις δυσχέρειες εφαρμογής της νέας κοινοτικής νομοθεσίας και διασφαλίζοντας μια μεγαλύτερη διαφάνεια κατά την εφαρμογή της.5.1.2 Μέτρα σχετικά με την εκ των προτέρων αξιολόγησηΟι στόχοι του προγράμματος Odysseus, που προηγήθηκε του παρόντος νέου προγράμματος δράσης, αντιστοιχούσαν σε πραγματικές ανάγκες των εθνικών διοικήσεων και στην πραγματικότητα οι χορηγηθείσες πιστώσεις χρησιμοποιήθηκαν πλήρως ένα έτος πριν από το τέλος του προγράμματος. Η εξωτερική αξιολόγηση που πραγματοποιήθηκε τον Μάρτιο του 2000 υπογράμμισε ότι ο γενικός χαρακτήρας των στόχων του προγράμματος Odysseus μπορούσε να βρίσκεται στη βάση ορισμένων δυσχερειών. Είναι ένας από τους λόγους για τους οποίους το νέο μέσο ARGO ορίζει δραστηριότητες για τους πολιτικούς τομείς που καλύπτονται από τα άρθρα 62 και 63 της συνθήκης ΕΚ πέραν του γενικού πλαισίου στόχων. Η αρκετά περιορισμένη νομοθετική ημερήσια διάταξη, που υποβλήθηκε στον πίνακα αποτελεσμάτων για την εξέταση της προόδου σχετικά με τη δημιουργία ενός χώρου ελευθερίας, ασφάλειας και δικαιοσύνης και που θα οδηγήσει σε ένα νέο κοινοτικό κεκτημένο, αποτελεί επίσης σημαντικό κίνητρο για την προετοιμασία ενός νέου προγράμματος, επικεντρωμένου στην εφαρμογή του νέου αυτού κοινοτικού κεκτημένου.Η κοινοτική παρέμβαση αιτιολογείται εφόσον η μεμονωμένη δράση κάθε διοίκησης δεν επιτρέπει την επίτευξη τέτοιου είδους αποτελεσμάτων και κατά συνέπεια ένα κοινοτικό πλαίσιο είναι απαραίτητο για τη βελτίωση της αμοιβαίας κατανόησης των αρμοδίων εθνικών διοικήσεων και του τρόπου με τον οποίο εφαρμόζουν την κοινοτική νομοθεσία, καθώς επίσης για τον καθορισμό των τομέων προτεραιότητας της διοικητικής συνεργασίας.5.1.3 Μέτρα που λήφθηκαν μετά την εκ των υστέρων αξιολόγησηΗ Επιτροπή υποβάλλει ετησίως έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή του προγράμματος δράσης. Η έκθεση αναλύει όλες τις προόδους που συντελέστηκαν και υποβάλλει προτάσεις για τη διασφάλιση ομοιογενούς εφαρμογής του κοινοτικού δικαίου στα κράτη μέλη, βάσει των άρθρων 62 και 63 της συνθήκης για την ίδρυση της Ευρωπαϊκής Κοινότητας. Η Επιτροπή θα υποβάλλει την πρώτη της έκθεση το αργότερο το Δεκέμβριο του 2003, και την τελική της έκθεση το αργότερο το Δεκέμβριο του 2007.5.2 Προβλεπόμενα μέτρα και λεπτομέρειες δημοσιονομικής παρέμβασηςΠληθυσμός - στόχοςΤο παρόν πρόγραμμα δράσης προορίζεται για τις εθνικές διοικήσεις των κρατών μελών. Οι εν λόγω εθνικές διοικήσεις είναι οι μόνοι άμεσοι αποδέκτες διότι είναι οι μόνοι οργανισμοί που μπορούν να ζητήσουν κοινοτική χρηματοδότηση βάσει του ARGO όταν προτείνουν ορισμένες δράσεις.Οι τελικοί αποδέκτες είναι οι υπήκοοι τρίτων χωρών και οι πολίτες της ΕΕ λόγω μιας αυξημένης αποτελεσματικότητας και διαφάνειας των εθνικών διοικήσεων στην εφαρμογή της κοινοτικής νομοθεσίας στους τομείς αυτούς.Η πρόταση απόφασης ορίζει δραστηριότητες στους τομείς των εξωτερικών συνόρων (άρθρο 4), των θεωρήσεων (άρθρο 5), του ασύλου (άρθρο 6) και της μετανάστευσης (άρθρο 7). Το πρόγραμμα δράσης ARGO θα επιτρέψει την παροχή οικονομικής υποστήριξης σε συγκεκριμένες δράσεις που περιλαμβάνουν τις δραστηριότητες αυτές. Οι εν λόγω δράσεις μπορούν να περιλαμβάνουν τη βελτίωση των μεθόδων εργασίας, την κατάρτιση, την ανταλλαγή υπαλλήλων, τη διοργάνωση σεμιναρίων και άλλες μορφές διοικητικής συνεργασίας.Μόνον οι σχετικές εθνικές διοικήσεις μπορούν να προτείνουν τις δράσεις αυτές και μόνον αυτές είναι αρμόδιες για να αποφασίσουν σχετικά με τον τρόπο πραγματοποίησή τους στο πλαίσιο μηχανισμών που έχουν συμφωνηθεί με την Επιτροπή. Η κοινοτική χρηματοδότηση δεν θα υπερβεί το 60% και σε εξαιρετικές περιπτώσεις, το 80% των συνολικών δαπανών της προταθείσας δράσης. Οι αποφάσεις σχετικά με τη χρηματοδότηση αποτελούν αντικείμενο συμφωνιών επιδότησης μεταξύ της Επιτροπής και των εθνικών διοικήσεων.5.3 Διαδικασίες εφαρμογήςΗ Επιτροπή είναι αρμόδια, σε συνεργασία με τα κράτη μέλη, για την εφαρμογή του προγράμματος. Πάντως, τα κράτη μέλη είναι τα μόνα αρμόδια για την πρόταση και διαχείριση των δράσεων που χρηματοδοτούνται από το πρόγραμμα αυτό. Η χρήση κοινοτικών πιστώσεων πρέπει να υπόκειται σε σαφείς και ενιαίους κανόνες που περιλαμβάνονται σε απόφαση του Συμβουλίου, που είναι το κατάλληλο μέσο για την εφαρμογή των κοινοτικών προγραμμάτων.Η μόνη εναλλακτική λύση στις προτεινόμενες λεπτομέρειες είναι το να διαχειριστεί απευθείας η Επιτροπή τις ατομικές δράσεις. Η κτηθείσα εμπειρία από κοινές δράσεις και πειραματικά σχέδια που έχουν προηγηθεί της παρούσας απόφασης απέδειξε ότι η εν λόγω διαχείριση επιβάλλει δυσανάλογο διοικητικό φόρτο χωρίς να διασφαλίζει μεγαλύτερη αποτελεσματικότητα.Η επιλογή διαχείρισης που ανατίθεται στα κράτη μέλη επιτρέπει στην Επιτροπή να συγκεντρωθεί στον καθορισμό των γενικών στόχων και στη γενική συνεκτικότητα της δράσης, ενώ συγχρόνως διασφαλίζει ότι η επιλογή των ατομικών δράσεων και η εφαρμογή τους θα γίνονται επιτόπου λαμβάνοντας υπόψη την ειδική πραγματικότητα των κρατών μελών και συγκεκριμένες ανάγκες.Οι επιλέξιμες για συγχρηματοδοτήση δράσεις βάσει του προγράμματος αυτού πρέπει να στοχεύουν στην εφαρμογή των σχετικών κοινοτικών κανόνων εκ μέρους των εθνικών διοικήσεων. Ως εθνικές διοικήσεις νοούνται οι σχετικές υπηρεσίες των διοικήσεων των κρατών μελών ή άλλων οργανισμών που θα αντιπροσωπεύουν τις υπηρεσίες αυτές, επιφορτισμένων με την εφαρμογή της κοινοτικής νομοθεσίας.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1 Συνολικές δημοσιονομικές επιπτώσεις στο Μέρος Β - (για όλη την περίοδο προγραμματισμού)6.1.1 Δημοσιονομική παρέμβασηΠιστώσεις αναλήψεων υποχρεώσεων σε εκατ. ευρώ (στο τρίτο δεκαδικό ψηφίο)>ΘΕΣΗ ΠIΝΑΚΑ>6.1.2 Τεχνική και διοικητική βοήθεια, δαπάνες στήριξης και δαπάνες για τεχνολογίες της πληροφορίας (πιστώσεις αναλήψεων υποχρεώσεων)>ΘΕΣΗ ΠIΝΑΚΑ>6.2 Υπολογισμός του κόστους ανά σχεδιαζόμενο μέτρο στο Μέρος Β (για ολόκληρη την περίοδο προγραμματισμού)Αναλήψεις υποχρεώσεων σε εκατ. ευρώ (μέχρι τρίτου δεκαδικού)>ΘΕΣΗ ΠIΝΑΚΑ>7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1 Επιπτώσεις στους ανθρώπινους πόρους>ΘΕΣΗ ΠIΝΑΚΑ>7.2 Συνολικές δημοσιονομικές επιπτώσεις των ανθρώπινων πόρων>ΘΕΣΗ ΠIΝΑΚΑ>Τα ποσά αντιστοιχούν στις συνολικές δαπάνες για 12 μήνες.Κατά την εκτίμηση των ανθρώπινων και διοικητικών πόρων που απαιτούνται για την ενέργεια αυτή, οι ΓΔ/Υπηρεσίες πρέπει να λάβουν υπόψη τις αποφάσεις της Επιτροπής κατά τη συζήτηση των προσανατολισμών και κατά την έγκριση του προσχεδίου προϋπολογισμού (ΠΠ). Αυτό σημαίνει ότι οι ΓΔ πρέπει να αποδείξουν ότι οι ανθρώπινοι πόροι μπορούν να καλυφθούν από την ενδεικτική προ-χορήγηση που έγινε κατά την έγκριση του ΠΠ.Οι εξαιρετικές περιπτώσεις, στις οποίες η ενέργεια δεν μπορούσε να είχε προβλεφθεί κατά την προετοιμασία του ΠΠ, παραπέμπονται στην Επιτροπή η οποία αποφασίζει κατά πόσο και με ποιον τρόπο (μέσω τροποποίησης της ενδεικτικής προ-χορήγησης, μιας επί τούτω αναδιάταξης, ενός συμπληρωματικού /διορθωτικού προϋπολογισμού ή μιας διορθωτικής επιστολής στο σχέδιο προϋπολογισμού) μπορεί να γίνει δεκτή η υλοποίηση της προτεινόμενης ενέργειας.7.3 Άλλες δαπάνες διοικητικής λειτουργίας που απορρέουν από τη δράση>ΘΕΣΗ ΠIΝΑΚΑ>Τα ποσά αντιστοιχούν στις συνολικές δαπάνες για 12 μήνες.(1) Να προσδιορισθεί το είδος κάθε επιτροπής καθώς και η ομάδα στην οποία ανήκει.I. Ετήσιο σύνολο (7.2 + 7.3)II. Διάρκεια της δράσηςIII. Συνολικό κόστος της δράσης (I x II)  //  357.6005 έτη1.788.0008. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ8.1 Επακόλουθα μέτραΕπακόλουθα μέτρα ειδικών δράσεων που πραγματοποιούνται από τις εθνικές αρχές και τυγχάνουν κοινοτικής χρηματοδότησης, βάσει εκθέσεων που υποβάλλονται από τους αποδέκτες κατά την ολοκλήρωση των σχεδίων. Η Επιτροπή προτίθεται να εκπονήσει ένα "υπόδειγμα" για τις τελικές εκθέσεις που θα υποβάλλονται από όλους τους αποδέκτες.Οι δραστηριότητες επακόλουθων μέτρων παρέχουν στοιχεία για την ετήσια έκθεση που υποβάλλει η Επιτροπή στο Ευρωπαϊκό Κοινοβούλιο και το Συμβούλιο (βλ. σημείο 5.1.3).8.2 Λεπτομέρειες πραγματοποίησης και περιοδικότητα της προβλεπόμενης αξιολόγησηςΤο εν λόγω πρόγραμμα δράσης θα αξιολογηθεί ενόψει της ενδιάμεσης αναθεώρησής του και της αξιολόγησης των επιπτώσεών του και η διαδικασία αξιολόγησης θα ενσωματωθεί στην παρακολούθηση της δράσης.9. μετρα για την Καταπολεμηση της απατηςΤα κράτη μέλη είναι υπεύθυνα για την πρόταση δράσεων καθώς και την οικονομική και διοικητική τους διαχείριση. έχουν βασική ευθύνη για τον οικονομικό έλεγχο των δράσεων. Εξάλλου, οι προταθείσες δράσεις πρέπει να πληρούν τα κριτήρια επιλεξιμότητας που καθορίζονται στην παρούσα απόφαση.Οι αποφάσεις χρηματοδότησης και οι συμβάσεις υπόκεινται στον οικονομικό έλεγχο της Επιτροπής και στους ελέγχους του Ελεγκτικού Συνεδρίου. Σύμφωνα με τις αρχές της χρηστής δημοσιονομικής διαχείρισης, τα κράτη μέλη οφείλουν να πιστοποιούν τις δηλώσεις δαπανών και να διασφαλίζουν ότι το λογιστικό σύστημα βασίζεται σε επαληθεύσιμα δικαιολογητικά στοιχεία. πρέπει να προλαμβάνουν, εντοπίζουν και διορθώνουν τις παρατυπίες, να ασκούν τις απαραίτητες διώξεις και να ενημερώνουν σχετικά την Επιτροπή, πρέπει να συνεργάζονται με την Επιτροπή και να ανακτούν τα απολεσθέντα ποσά λόγω παρατυπιών. Εξάλλου, η Επιτροπή πρέπει να διασφαλίσει την ύπαρξη χρηστής λειτουργίας των συστημάτων διαχείρισης και ελέγχου στα κράτη μέλη και μπορεί να προβαίνει σε επιτόπιους ελέγχους ή να ζητά από το ενδιαφερόμενο κράτος μέλος να προβαίνει σε ελέγχους στους οποίους μπορούν να συμμετέχουν υπάλληλοι ή λοιπό προσωπικό της Επιτροπής.